💜💜සිංහල පරිවර්තනය : සුලෝචනා ජයකොඩි💜💜
ප්‍රෝ බොනෝ
අන්න එයා එනවා.
මේ එයාම තමා.
මිස් චා ජින්-හුයි.
ඔයාට ඕන එකක් තෝරගන්න.
එලයිජා!
අනේ මන්දා, සුබ පැතුම්!
- සුබ පැතුම්! - එලයිජාගෙ අම්මමයි අපිට ඔත්තුව දුන්නෙ.
ඔයා ඒක දන්නවද?
මා යොන්-සුක් නිසා මම පුදුම තරහකින් හිටියෙ.
කොහොමද වෙලාව වෙන් කරගත්තෙ?
ඉතින් මම එන්නම එපැයි. අද මට ලොකු ආරංචියක් ආවනේ.
ටිකක් පැටලෙනවා වගේ නේද?
හරි එහෙනම්.
- අපි ඒ අයට ස්තූති කරමු. - කරමුද?
බොහොම ස්තූතියි කාන්ග් මහත්තයා.
- ඔව්, ඔයා ලොකු දෙයක් කළේ. - ඒක සුළු දෙයක් මැඩම්.
අනේ මන්දා, මගෙන් වරදක් වුණා නම් සමා වෙන්න ඕන.
මම සමාව ඉල්ලනවා.
ලැජ්ජයි තමයි, ඒත් අම්මා කෙනෙක් වුණාම ඔහොම තමා.
තමන්ගෙ දරුවට ප්‍රශ්නයක් වුණාම බය හිතිලා කලබල වෙනවනේ.
ඒ වෙලාවට තරහ නිසා මුකුත් පේන්නෙ නෑ.
ඒක සාමාන්‍ය දෙයක්. මට සමා වෙන්න.
නෑ, මට හොඳටම තේරෙනවා.
අම්මා කෙනෙක් වුණාම දැනෙන විදිහ ගැන මම දන්නවා.
- ස්තූතියි. - අම්මෙ.
මේ නීතිඥ මහත්තුරුත් මාරම වැඩක් කළේ.
ඔව් නේද. අනේ, ඔයාලට ගොඩක් ස්තූතියි.
ඒක එච්චර ලොකු දෙයක් නෙමෙයි.
මිස්ටර් ජෑන්ග් රෑ එළි වෙනකම්ම
IP ඇඩ්‍රස් ට්‍රැක් කරන අමාරුම හරිය කළා.
ඇත්තද? ඒ ඔක්කොම… ස්තූතියි ඈ.
ස්තූති කරන්න ඕන නෑ. ඒක සුළු දෙයක්නේ.
- යොන්ග්-සිල්. - ඇයි?
ඔයා කිව්ව නේද ජි-හේ එලයිජාගෙ ෆෑන් කෙනෙක් කියලා. එයාගෙන් අත්සනක් ඉල්ලගන්න.
- මටත් එකක් ඕන. - මගේ අත්සනක්?
මේ ළඟදි ඉඳන් මම උපදෙස් දෙන ක්ලයන්ට් කෙනෙක් ඉන්නවා,
එයා ඔයාගේ ලොකු ෆෑන් කෙනෙක්.
ඔයාගේ අත්සනක් ලැබුණොත් එයා ගොඩක් සතුටු වෙයි.
ඔයා එයාට උදව් කරනවා නම්, එයා ඉන්නෙ ලොකු අමාරුවක වෙන්න ඇති.
වෙලාවක එයත් එක්ක එන්නකෝ. මම එයාටම අත්සන දෙන්නම්.
- ඔයා එයාව හම්බවෙනවද? - ඔව්.
එයාට නම් පිස්සු හැදෙයි.
ස්තූතියි එලයිජා.
අපිට පොඩි වැඩ වගයක් තියෙනවා.
- ඒ නිසා අපි යන්නම්. - හරි එහෙනම්.
ඔයාලා ගැන හිතාගන්නවත් බෑනේ.
එහෙනම් අපි ගිහින් එන්නම්.
ස්තූතියි!
- සුබ දවසක්. - ගිහින් එන්නම්!
ඔයා හිතන්නේ ඒක ඇත්තක් කියලද?
"අම්මා කෙනෙක් කොහොමද එහෙම කරන්නෙ?"
ඔයා කියන්නේ ඒ ගැනද?
මොකක්ද ඒ? අම්මා කෙනෙක් ගැන කිව්වෙ?
ඔයාට පුදුම කනක්නේ තියෙන්නෙ.
ඒක නම් වෙන්න බැරි දෙයක්.
එයාගේ අම්මද එයාලට ඔත්තුව දීලා තියෙන්නේ?
8 වෙනි කොටස
ඔව් නේද? එයාට එහෙම කරන්න හේතුවක් නෑනේ.
අම්මා කෙනෙක් වෙන්න කලින්, එයා ඒජන්සි එකේ CEO නේ.
ඉතින් එයාට මොකක්ද ලැබෙන්නේ?
මට හිතෙන්නේ ගූ ජි-හ්වාන් හරි කියලා.
මොකක්? ඒ ඇයි?
එයා ප්‍රසිද්ධ වෙලා ඉන්නෙ එන්ටර්ටේන්මන්ට් ෆීල්ඩ් එකේ ඉන්න කට්ටිය වෙනුවෙන්
ජරා වැඩ කරලා සල්ලි හොයන කෙනෙක් විදිහට.
මිස් චා එයාට කියලා මොකක් හරි කරවගන්න ඇති.
පිස්සුද. එයාලා එක පවුලක්නේ.
අම්මා කෙනෙක් කොහොමද තමන්ගෙ දරුවට එහෙම කරන්නෙ?
පවුලේ අය තමයි සමහර වෙලාවට වෙන කවුරුවත් නැති තරම් නපුරු.
ඔයා ඔහොම කතා කරනවා ඇහෙන එකත් පුදුමයි.
මොකක්ද?
ඒක නිකන්…
මම මේ දවස්වල කරන ජි-හේගේ කේස් එක නිසා වෙන්න ඇති මට එහෙම හිතෙන්නෙ.
මොනවා වුණත්, අපි අද දින්නානේ.
අද වැඩේ ගොඩ දාන්න මුල් වුණේ නෑන්-හුයි, ඒ නිසා එයා තමයි අද වියදම් කරන්නෙ.
- මරුනේ. - මොකක්ද? ඇයි ඔයා…
මම ගෙවන්නම්! මම ලෝබ නෑනේ!
කැමති තරම් කන්න බොන්න! චියර්ස්!
චියර්ස්!
ඔයා දන්නවනේ මම කොච්චර ලෝබද කියලා.
මොකක්ද ඒ?
අර එලයිජාගෙ කොල්ලා නේද?
ඇයි? මොකද වුණේ?
එලයිජාගේ කොල්ලා වංචාකාරයෙක්ද?
- මූට පිස්සුද? - ඒයි, ඕක මගේ.
මහ කාලකන්නියෙක්!
- කවුද කාලකන්නියා? - මිස්ටර් කාන්ග්.
- මොකක්? - අපි දැන්මම මිස් චා ව හම්බවෙන්න යමු.
ඇයි?
මට හිතාගන්න පුළුවන් එයා ගූ ජි-හ්වාන්ට කරන්න කිව්වෙ මොකක්ද කියලා.
ඔයා මට විහිළු කරනවද?
ඇයි ඔයාට තේරුම් ගන්න බැරි?
ඔයා හිතනවද මම සිංදු ලියද්දි වචන නිකන්ම ගලාගෙන එනවා කියලා?
ඒක මම වැඩ කරන ගමන් වෙච්ච පොඩි අතපසුවීමක් විතරයි!
ඕක අමතක කරලා දාන්නකෝ.
කට වහපන් කාලකන්නියා!
ඔයා හොඳින්ද?
ඔව්, මට ප්‍රශ්නයක් නෑ.
අර නීතිඥයෝ කට්ටිය දැන් මිස් චා ගේ ඔෆිස් එකේ ඉන්නවා.
මොකක්?
ඇයි?
ඇවිල්ලා වාඩි වෙන්න.
මට ඉස්සෙල්ලම මේක කියන්න ඕන.
ඔයාලා විශ්වාස කරයිද දන්නෙ නෑ,
ඒත් අම්මෙකුයි දරුවෙකුයි අතර ප්‍රශ්න වලදි,
මට පැත්තක් නොගෙන ඉන්න බෑ.
මම හැමතිස්සෙම ඉන්නේ අම්මගේ පැත්තේ.
හරි, ඇයි ඔයා එහෙම කියන්නේ?
ඇයි ඔයා එහෙම කළේ?
ඔයා මේ මොනවා ගැනද කතා කරන්නේ?
එලයිජාගෙ කොල්ලා ගැන ඔත්තුව දුන්නේ ඔයා නේද?
ඔයා මොකක් ගැනද මේ කියන්නේ?
මට නම් මුකුත් තේරෙන්නෙ නෑ.
වංචාකාර බෝයිෆ්‍රෙන්ඩ් ගැන ආටිකල් එක පළ කරපු වෙබ්සයිට් එක
කරගෙන යන්නේ ගූ ජි-හ්වාන්, වෙන නමකින්.
මිස් චා, ඔයා දන්නවද එයා මොන වගේ මනුස්සයෙක්ද කියලා?
එයා නීතිඥයෙක්, හැබැයි එයා ජීවත් වෙන්නේ අනිත් අයගේ වැරදි හොයලා තර්ජනය කරලා.
එහෙම කෙනෙක් තමන්ගේ ක්ලයන්ට්ලව ආරක්ෂා කරන්න මහන්සි වෙන්නේ නෑ.
එයා අමාරුවේ වැටුණ ගමන් ඔයාව පාවලා දුන්නා.
ඔයා එයාගේ අම්මා.
කොහොමද ඔයා එයාට ඔයාගෙ දුවගේ සම්බන්ධයක් ගැන කියන්නේ?
මම එයාගේ අම්මා නිසා.
මොකක්?
මගේ දරුවා වෙනුවෙන් මීට වඩා දේවල් වුණත් මම කරනවා.
- ඒක කළේ ඔයාද? - අපි එළියට ගිහින් කතා කරමු.
එළියට යමු.
මේක මගේ පෞද්ගලික දෙයක්.
ඔයා ඇත්තටම ඒක කළාද?
ඇයි දෙයියනේ ඔයා එහෙම කළේ?
ඔයාට ඕන වුණේ මාව විනාශ කරන්නද?
නෑ!
ඇයි මට එහෙම ඕන වෙන්නේ?
මම එයාට කිව්වෙ,
අර ජරා මනුස්සයව ඔයාගෙන් ඈත් කරන්න කියලා විතරයි.
මාව විශ්වාස කරන්න. මම ඒක කළේ ඔයාගේ හොඳට.
නෑ, අනේ ප්ලීස්.
ඔයා වැරදි පාරක යයි කියලා මට බය හිතුණා. අනේ ප්ලීස්.
එයාලා අනිත් අයගේ කුණු අවුස්සන මිනිස්සු.
ඔයා දන්නෙ නැද්ද එයාලා මොන වගේ මිනිස්සුද කියලා?
ඔයාගෙන් සල්ලි ගත්තට පස්සෙ,
එයාලා හැදුවේ දුවගේ බෝයිෆ්‍රෙන්ඩ් ගැන එළි කරලා ඒකෙනුත් තව ගාණක් කඩාගන්න.
මට පිස්සු හැදෙන්න ඇති.
මම දැනගෙන හිටියා ඒ මිනිහා ඔයාට හරියන්නෙ නෑ කියලා, ඒත් මගේ එලයිජා එයා ගැනම නහයෙන් අඬ අඬා හිටියනේ.
අම්මා කෙනෙක් කොහොමද
තමන්ගෙ දරුවා වරදක් කරද්දි නිකන් බලන් ඉන්නේ?
කොහොමද?
ඔයා හරි.
එයා කුණු ගොඩක්.
ඔව්. දැන් ඔයාටත් ඒක තේරෙනවා නේද?
ඒත් ඒ කුණු ගොඩ තෝරගත්තේ මම.
අනේ…
එයාව අතාරින්න තිබුණේ මමයි.
එලයිජා.
මම ඒක කළේ ඔයාගේ හොඳට.
මම එහෙම කළේ මගේ රත්තරන් දුව වෙනුවෙන් විතරයි.
මට දැන් ඇති වෙලා අම්මෙ.
එලයිජා.
මම දැන් මොකද කරන්නේ?
එලයිජා!
අනේ මන්දා.
කලබල නොවී ඉන්නකෝ.
දැන්වත් සන්සුන් වෙන්න.
එයාගේ කොල්ලා එයාට වංචා කරනවා,
ඒ මදිවට එයාගේ අම්මා ඒ ගැන ජරා යූටියුබ් චැනල් එකකට කියලා.
ඇත්තටම ඇයි මේ මිනිස්සු මගේ එලයිජාට මෙහෙම කරන්නෙ?
ඒකනේ.
කොහොමද එලයිජා වගේ කෙනෙක්ට වංචා කරන්නේ?
ඔහොම ඉන්නකෝ.
කොල්ලො කී දෙනෙක් එයා පස්සෙන් ආවද,
ඒත් මාස හයක් යන්න කලින් උන් ඔක්කොම පැනලා යනවා.
මේක හිතාගන්න බෑ. එයාගේ අකමැති වෙන්න තරම් මොනවද තියෙන්නේ?
පණිවිඩයක්
මට ඇත්තටම සමා වෙන්න.
ආයේ කවදාවත් එහෙම වෙන්නෙ නෑ.
මම පොරොන්දු වෙනවා.
අනේ මට සමා වෙන්න.
මේ පාරවත් මට ඔයාව විශ්වාස කරන්න පුළුවන්ද?
ඔයා අද මුකුත්ම කාලා නෑ.
ඔහොම හිටියොත් ඔයාට අමාරු වෙයි.
යමු. මොනවා හරි කන්න ඕන. යමුකෝ.
මට කමක් නෑ.
ප්‍රැක්ටිස් කරන එක තාම ඉවර නෑ.
ඔහොම ඉන්න එපා අනේ.
ඔයා දන්නවනේ අපේ ඒජන්සි එකේ අනාගතේ තියෙන්නෙ මගේ ඇමරිකානු ගමන උඩ කියලා.
අපි මේ ඇල්බම් එකට ගොඩක් වියදම් කළා.
මට තාම දරාගන්න පුළුවන්.
ඇයි ඔයා හැමතිස්සෙම ඔච්චර බය වෙන්නේ?
අපි ආයේ පටන් ගමු.
අපි එකම වෘත්තියේ ඉන්න අයනේ. මමත් නීතිඥයෙක්.
බිස්නස් හොඳ නෑ, ඉතින් මට වෙන කරන්න දෙයක් නෑනේ.
මට ජීවත් වෙන්න වෙලා තියෙන්නේ අනිත් නීතිඥයන්ව ගොදුරු කරගෙන.
මම ලෑස්ති වෙන්නේ ඔයාගෙන් අසාධාරණේට ලක්වුණ අයව
එකතු කරගෙන ඔයාට විරුද්ධව නඩු දාන්න.
තරහ වෙන්න එපා ඉතින්.
මටත් මේක ගැන දුකයි.
අනේ මට උදව් කරන්නකෝ.
එහෙම කරන්න එපා ජජ් කාන්ග්.
මොකද මේ? ඔයා දන්නවනේ වැඩ වෙන විදිහ.
මම කිව්වනේ මටත් දුකයි කියලා.
මම ඕන දෙයක් කරන්නම්…
ඔයා කියන ඕනම දෙයක් මම කරන්නම්. ඇත්තමයි.
මේ එක පාරට විතරක් මට උදව් කරන්න.
මට ඔයාගෙන් කිසි දෙයක් එපා.
- ඒත්… - හැබැයි…
මට දැනගන්න දෙයක් තියෙනවා.
ඔව්. අහන්න. ඕන දෙයක් අහන්න.
එලයිජාගෙ අම්මා, මිස් චා.
- ඔව්. - මේකද එයා එක්ක කරපු පළවෙනි ඩීල් එක?
මෙහෙමයි… අපි කාලයක් තිස්සේ බිස්නස් කරනවා.
මුලින්ම මම කළේ එන්ටර්ටේන්මන්ට් ෆීල්ඩ් එකේ ඇතුළේ තොරතුරු හොයලා දෙන එක.
එලයිජා කැම්පස් ගියාට පස්සෙ?
මම කළේ නිකමෝ එයාට ළං නොවෙන්න වගබලා ගත්ත එක.
ෂා, මරුනේ. ඔයා පරණ විදිහට චණ්ඩි දාලා තර්ජනය කළාද?
නෑ.
- ඒ ක්‍රමේ දැන් පරණයිනේ. - එහෙමද?
ඔව්. ඉතින්…
මම කරන්නේ ලස්සන කොල්ලෙක්ව හයර් කරන එක.
කොල්ලෙක්ව?
එලයිජා පස්සෙන් එන අයට
ඌ ගිහින් කියනවා,
"මම තමයි එලයිජා එක්ක යාළු වෙලා ඉන්නේ."
"පලයන් යන්න. ආයේ එයා පස්සෙන් එන්න එපා!"
ඉතින් අර අය ඌ කියන දේ විශ්වාස කරනවද?
- ඔව් කරනවා. - මොකක්?
එලයිජා නිදාගෙන ඉන්න ෆොටෝ පෙන්නුවම කවුද ඉතින් විශ්වාස නොකර ඉන්නේ.
එලයිජා නිදාගෙන ඉන්න ෆොටෝ? ඔයා කොහෙන්ද ඒවා හොයාගත්තේ…
මිස් චා.
එයාම තමයි මට ෆොටෝ දීලා වැඩේ කරන්න කිව්වෙ.
"මේවා පාවිච්චි කරලා අර හිඟන්නො ටිකව එලවලා දාන්න. හරිද?"
පිස්සු නේද?
සෙලිබ්‍රිටිලගේ අම්මලා කැමති නෑ තමන්ගේ දරුවෝ කා එක්කවත් යාළු වෙනවට.
ඒ අයට ඕන එයාලව තියාගෙන දිගටම එයාලගෙන් යැපෙන්න.
ඉතින් වෙන කෙනෙක් ඇවිත් එයාලව අරන් යනවා නම්,
ඒක අසාධාරණයිනේ.
කාලකන්නියා.
මොකක්?
- මහ කාලකන්නියෙක්. - මමද?
- හැබැයි මම ඔයාව කොහේදි හරි දැකලා තියෙනවා. - මොකක්?
ඔයා අර…
ඔයා මට උදව් කරනවා නේද?
මේක කොහොමද?
ඒක නම් වැඩක් නෑ.
මට ටිකක් කැපී පේන එකක් ගේන්න.
හරි මිස් චා.
ඔයා අලුතෙන් ආපු කෙනා නේද? ඔයාට වැඩ පුළුවන්.
ස්තූතියි මැඩම්.
හිමින් බලලා තෝරගන්න මිස් චා.
ඔයා දන්නවනේ මම කැමති දේවල්.
මිස් චා.
හා. මේක කොහොමද?
මම උදව් කරන්නම්--
නෑ, ඔයා එපා. ඔයා කරන්න.
හරි මිස් චා.
ආයුබෝවන් කාන්ග් මහත්තයා.
ආයුබෝවන්, මේ කාන්ග් දා-විත්.
මම මේ ගැන කල්පනා කළා,
ඒත් මම හිතනවා මම ඔයාට ඇත්ත කියන්න ඕන කියලා.
මොකක්ද ඒ?
මොකක්ද?
මට එලයිජා ගැන බයයි.
මම දන්නවා. එයාට ගොඩක් ෂොක් එකක් වෙන්න ඇති.
හෙලෝ.
හායි.
පොඩ්ඩක් ඉන්න. එලයිජා, ඔයා කොහෙද මේ යන්නේ?
ඔයාගේ ඔෆිස් එක මම හිතුවට වඩා ලොකුයි වගේම ලස්සනයිනේ.
මට කියන්න එපා...
මේකයි අම්මේ...
ඔයා මොනවද මේ කර කර හිටියේ?
ඔයා කම්පැණියේ ඩිරෙක්ටර් වෙලත් දැනන් හිටියේ නැද්ද එයා ගියා කියලා? ඔයා මොනවද කළේ?!
මම ආරංචි වුණා ඔයා අද වැඩට ආවෙත් නෑ කියලා!
ඇත්තටම අම්මේ,
මම අද සෝ-යොන් එක්ක ඩොක්ටර් කෙනෙක් හම්බවෙන්න ගියා.
ඔයා නම්...
දෙවියනේ. දැන් අපි මොකද කරන්නේ?
ඉක්මනට එයාව හොයාගන්න!
ඔයා ගෙදරින් පැනලා ආවද?
අම්මගේ ගෙදර තියෙන්නෙත් මගේ ගෙදරට එහා පැත්තෙමනේ.
මට තවත් මේ විදියට ඉන්න බෑ.
එතකොට ඔයා කොහෙද ඉන්න යන්නේ?
දැනට මම අලුත් තැනක් හොයාගන්නකම් හෝටලේක නවතිනවා.
ඒත් ඒක නෙවෙයි වැදගත්ම දේ.
මම නීතිය ගැන ලොකුවට දන්නේ නෑ,
ඒත් මේක අම්මයි දුවයි අතර තියෙන පුංචි ප්‍රශ්නයක් නෙවෙයි.
මම හරි නේද?
ඔව්, මේක ශිල්පියෙක් සහ එයාගේ ආයතනය අතර තියෙන නඩුවක්.
ඔව්.
ඒජන්සිය තමන්ගේ ශිල්පියාව රවට්ටලා,
එයාගේ පෞද්ගලික දේවල්වලට ඇඟිලි ගහලා ඒවා එළියට ලීක් කරලා තියෙනවා.
ඒක කොන්ත්‍රාත්තුව අමු අමුවේ කැඩීමක්.
එහෙනම්...
මට ඕන මගේ කම්පැණි එකත් එක්ක තියෙන මේ ගිවිසුම ඉවරයක් කරන්න.
කරුණාකරලා නඩුවක් ෆයිල් කරන්න.
නැගෙනහිර දිස්ත්‍රික් උසාවිය
අප්පා, මේ කවුද මේ.
මේ අර උපාධියක්වත් නැති කෙනෙක් හින්දා තමන්ගේ ක්ලයන්ට්ව නැති කරගත්ත වූ මහත්තයා නේද?
අප්පා, මේ කවුද මේ.
මේ අර එලයිජාගේ ෆෑන්ස්ලව පාවිච්චි කරලා අනුන්ගේ ක්ලයන්ට්ලව උස්සන,
උපාධියක් නැති කාන් ලෝයර් මහත්තයා නේද?
මම අහපු විදියට ඔයාට ඒක අතාරින්න බැරුව චා මහත්මියව හම්බවෙන්න ගිහින්,
මේ නඩුව ඔයාට දෙන්න කියලා ඉල්ලුවලු නේද.
ඔයාට මාත් එක්ක පැරදෙන්න එච්චරටම ආසද?
හොටු ටිකක් විසි වුණා.
තමන්ට ඕන දෙයක් හිතාගන්නවා.
- යමු. - හරි සර්.
මාත් මට ඕන විදියට හිතාගන්නම්කෝ.
තනි අයිතිය පිළිබඳ නඩුව
ස්වාමීනි, පැමිණිලිකාරිය දැනටමත්
එයාගේ ගිවිසුම අවලංගු කරන බව දන්වලා ලිපියක් යවලා තියෙන්නේ.
අපි ඔබතුමාගෙන් ඉල්ලනවා
මේ දෙපාර්ශ්වය අතර තනි අයිතිය පිළිබඳ ගිවිසුමක් නොපවතින බව තහවුරු කරන්න කියලා.
ගිවිසුම අවලංගු කරන්න තරම් හේතුවක් ගිවිසුමේ මොන කොටසෙද තියෙන්නේ?
ස්වාමීනි, සමහරවිට මට තවම නීතිය ගැන ලොකු අත්දැකීමක් නැතුව ඇති.
ඒත් මම මීට කලින් කවදාවත් මේ වගේ ගිවිසුමක් දැකලා නෑ.
විත්තිකාර, ඊකේ එන්ටර්ටේන්මන්ට් ආයතනය තමයි බලවත් පාර්ශ්වය.
පැමිණිලිකාර, එලයිජා මෙනවිය තමයි යටත් පාර්ශ්වය.
ඔබතුමාට පේනවා ඇති, යටත් පාර්ශ්වයේ ගිවිසුම්ගත වගකීම් විදියට තියෙන්නේ...
එකයි, දෙකයි, තුනයි, හතරයි...
කීයක් තියෙනවද? විස්සකට වඩා තියෙනවා.
"ප්‍රශ්න කිරීමකින් තොරව සමාගමේ නියෝගවලට අනුකූල වීම."
"සෝෂල් මීඩියා තහනම්. දැඩි ආහාර පාලනයක් පවත්වා ගැනීම."
අනිත් අතට, බලවත් පාර්ශ්වයට කිසිම වගකීමක් පැවරෙන්නේ නෑ.
බින්දුවයි.
ඇත්තටම ඔයාලා තමයි බලවත් පාර්ශ්වය.
පැමිණිලිකාරිය ගිවිසුම කියවලා අත්සන් කළා නේද?
තමන්ගේ අම්මා අත්සන් කරන්න කියලා ගිවිසුමක් දෙනකොට,
ඒක පේළියෙන් පේළියට කියවලා බලන්නේ කොයි ළමයාද?
ඒ මදිවට, එයා එතකොට හයි ස්කූල් ඉවර වුණා විතරයි.
වැඩිහිටියෙක් විදියට, එයා අඩුම තරමේ දැනගන්න ඕන තමන් අත්සන් කරන ගිවිසුමට
තමන් වගකියන්න ඕන කියලා.
ඒත් මොන පදනමක් උඩද
ඔබතුමන්ලා මේ තනි අයිතිය පිළිබඳ ගිවිසුම අවලංගු කරන්නේ?
විශ්වාසය පළුදු වීම නිසයි.
ගිවිසුමේ මොන වගන්තියේ, මොන ඡේදයේද එහෙම දෙයක් සඳහන් වෙලා තියෙන්නේ?
ඒක ගිවිසුමේ තිබුණත් නැතත්,
තනි අයිතියක් තියෙන ගිවිසුමක ස්වභාවය අනුව විශ්වාසය කියන දේ අත්‍යවශ්‍යයි.
විශ්වාසය කැඩුණම ගිවිසුම අවලංගු කරන්න පුළුවන් කියලා පූර්ව නඩු තීන්දු පෙන්නලා දීලා තියෙනවා.
රජයේ නීතිඥයෙක් විදියට ගොඩක් කල් වැඩ කරලා ඔබතුමාට
සිවිල් පනත ගැන ගොඩක් දේවල් අමතක වෙලා වගේ.
මට තේරෙනවා.
ඇත්තටම අමතක වෙලා තියෙන්නේ ඔබතුමාට නේද,
පැමිණිලිකාරිය සහ විත්තිකාරිය අතර තියෙන සම්බන්ධය ගැන?
- ඒක ප්‍රශ්නයක්ද? - ඒක උත්තරයක් වගේ ඇහුණද?
මම ඔබතුමා වෙනුවෙන් උත්තර දෙන්නම්, මොකද ඔබතුමා දන්නේ නෑ වගේනේ.
මේ දෙන්නා අම්මයි දුවයි.
- ආහ්, එහෙමද. - ඔබතුමා දැනන් හිටියේ නෑනේ.
අම්මයි දුවයි අතර විශ්වාසය පළුදු වීමක්.
ඔබතුමන්ලා මේ හදන්නේ පවුලක් අතර තියෙන පූජනීය බැඳීමක් කඩන්නද?
මම එච්චරටම වැරදි දෙයක් මොනවද කළේ?
මම මගේ දුව වෙනුවෙන් මට පුළුවන් උපරිමය කළා.
ඔබතුමිය කවදාවත් පැමිණිලිකාරියගේ ස්වාධීන කැමැත්තට ගරු කළේ නෑ.
මොකද, මගේ රත්තරන් දුව නරක මිනිහෙක් එක්ක යාළුවෙයි කියලා මම බය වුණු එකද වැරැද්ද?
එයාට ලොකු හීනවලට යන්න කියලා මම තල්ලු කරපු එකද වැරැද්ද?
ඒක වැරදිද?
එහෙනම් මේ රටේ ඉන්න හැම අම්මා තාත්තෙක්ම වැරදියි!
චා මහත්මිය, ඔබතුමිය පැමිණිලිකාරියට අසාමාන්‍ය විදියට කෑම පාලනය කරන්න බල කරලා තියෙනවා.
ඒක එයාගේ කායික සහ මානසික සෞඛ්‍යයට ලොකු හානියක් කරලා තියෙනවා.
මේක නිතරම ප්‍රසිද්ධියේ ඉන්න ඕන රස්සාවක් නිසා,
එයා නිකම්ම දුවට පෙන්නලා දුන්නා විතරයි අනිත් අයට වඩා එයා කැපවෙන්න ඕන කියලා.
අනිත් අය කරන දේම කළොත් එයා කොහොමද අනිත් අයට වඩා දක්ෂයෙක් වෙන්නේ?
මම එයාගේ අම්මා.
මොන අම්මද තමන්ගේ දුවට කැමැත්තෙන් රිද්දන්නේ?
හරි, හරි.
කරුණාකරලා සන්සුන් වෙන්න. පැමිණිලි පාර්ශ්වය.
කරුණාකරලා ඔයාලගේ තර්කය ඉදිරිපත් කරන්න.
අපිට වෙන විකල්පයක් නෑ ස්වාමීනි.
මම ඉල්ලා සිටිනවා විත්ති පාර්ශ්වයට නියෝග කරන්න කියලා
පැමිණිලිකාරියගේ මුළු වෘත්තීය ජීවිතයටම අදාළ ආදායම් සහ වියදම් විස්තර හෙළි කරන්න කියලා.
ඒ වගේම ඊට අදාළ ගිණුම් පොත්පත් ඉදිරිපත් කරන්න.
මොකක්?!
අම්මපා.
ඔයාලට ඇත්තටම මේක අන්තිමය වෙනකම්ම ගෙනියන්න ඕනද?
පැමිණිලි පාර්ශ්වය, කරුණාකරලා අදාළ හේතු ලිඛිතව ඉදිරිපත් කරන්න.
එලයිජා, ඔයාට ප්‍රශ්නයක් නෑ නේද?
ඔයාට තිබුණා උසාවියට නෑවි ඉන්න.
මම මේක මගහරින්නේ නෑ.
මේක මගේ වැඩක්.
මේක ඉස්සරහට තවත් කැත වෙයි. නඩු කියන්නේ එහෙම තමයි.
මම ඒකට ලෑස්තියි.
අනේ මන්දා, මම හොඳින්.
කොහොම වුණත්, අවුරුදු අටකට පස්සේ පළවෙනි වතාවට ප්‍රැක්ටිස් කරන එක මගහැරියම,
දවස හරිම දිගයි වගේ දැනෙනවා.
හෝටලේට වෙලා තනියම ඉන්නකොට හරිම පාළුයි.
එලයිජා.
අපේ ගෙදර හිස් කාමරයක් තියෙනවා.
- ලොකු සැප පහසුකම් නම් නෑ, ඒත් එනවද යන්න? - ඇත්තටමද?
මම කැමතියි.
- ඒත් ඔයාට ඒක ප්‍රශ්නයක් නැද්ද? - අපෝ නෑ. යමු යන්න.
හා!
පාක් මහත්මිය,
ඔයා එයාව ලවා බේකරියේ කෑම බෙදවන්න එහෙම නෙවෙයි නේද හදන්නේ?
ලෝකෙ වටේම ඉන්න ෆෑන්ස්ලව ගෙන්නගෙන සල්ලි හොයන්න නේද ප්ලෑන් එක?
කාන් මහත්තයා!
හැමතිස්සෙම ලෝකේ දිහා ඔයාගේ කෝණයෙන් බලන්න එපා.
මම හිතන්නේ ඔයා ඒ අදහසට කැමති වුණා.
ශික්, ඊකේ එන්ටර්ටේන්මන්ට්!
අපි ඉල්ලුවේ ආදායම් සහ වියදම් විස්තරනේ,
මුන් වැඩකට නැති තව ගොඩක් දේවලුත් එවලා තියෙනවනේ!
මුන් හදන්නේ අපිව අවුල් කරන්නද? දෙවියනේ!
තනි අයිතිය අවලංගු කරන නඩුවක් දිනන එක ලේසි නෑ.
අර බෝයිෆ්‍රෙන්ඩ්ගේ කතාව ගත්තොත්,
එයාලා අම්මයි දුවයි කතාව අස්සට දාලා මේක බොඳ කරලා දායි,
ඒ නිසා අපි ගෙවීම් ගැන හොයන්නම ඕන.
අපිට මෙතනින් මොනවා හරි හොයාගන්න පුළුවන් වුණොත්, එයාලට ගැලවීමක් නෑ.
ඔයාලා මොකද කරන්නේ? නිදි මරන්න ලෑස්ති වෙන්න.
ජැන්ග් දිහා බලන්නකෝ.
එතන ඉඩ මදි, මෙහෙට ඇවිත් වැඩ කරන්න.
මේක මාර වැඩ කරන පරිසරයක්නේ.
නොමිලේ වැඩ කරන ලෝයර් කෙනෙක් වෙන එක...
හරිම භයානකයි.
අපිට පුළුවන්!
- යමු! - අපිට පුළුවන්!
අර ඉන්නේ. එයා ප්‍රසිද්ධ සිංදුව කියන කෙනෙක්.
හෙලෝ...
හෙලෝ.
මම දවස් කිහිපයකට මෙහෙ නවතිනවා.
ඔයා සංඥා භාෂාව දන්නවද?
ඉස්සර,
මම ෆිල්ම් එකක් වෙනුවෙන් ඉගෙනගත්තා.
ඒත් මම කරන්නේ හරිද කියලා මට ෂුවර් නෑ.
ඒක හරි. ඔයා ඇත්තටම දක්ෂයි.
තැන්ක් යූ.
පොඩ්ඩක් ඉන්න.
කමක් නෑ.
නිකන් ඉන්න බැරි කමට.
මම උදව් කළාට කමක් නැද්ද?
අපි ඔයාට වැඩ සිද්ධ කළොත් ගි-ප්පම් අපිට බනීවි.
මම පොරොන්දු වෙනවා මම එයාට කියන්නේ නෑ කියලා.
කමක් නෑ.
අපි මොකද කරන්නේ?
අපි අමාරුවේ වැටෙයිද දන්නෙ නෑ.
සිංදු විකුණලා වගේම ෂෝ වලින් හම්බවෙන ආදායම සෑහෙන වැඩියි.
මෙච්චර හොඳට සල්ලි හොයද්දි ඇයි තවත් පිටින් ආයෝජනයන් ගත්තේ?
මම කල්පනා කරන්නේ එයාලා එලයිජාට හරියට ගෙවලා තියෙනවද කියලයි.
මට නම් සැකයි.
ගොඩක් වෙලාවට නැතුව ඇති.
- ජැන්ග් මහත්තයා. - ඇයි?
පුළුවන්ද මේක දිහා පොඩ්ඩක් බලන්න?
මේ සල්ලි ගලාගෙන ගිහින් තියෙන්නේ මේ පිටරට කොම්පැණිවලට.
- හරි. - මේක හරිම අමුතු ගලා යාමක්නේ.
- මේක සාමාන්‍ය දෙයක් නෙවෙයි. - මට මොකක් හරි අමුත්තක් දැනෙනවා.
මේ එන්නේ රාමෙන් සුවඳක් නේද?
එයා තනියම කනවද? මහා ලෝබයෙක්නේ.
විශ්වාසය නැති ගඳක් එන්නේ නැද්ද?
කාන් දා-විත් තමයි සුපිරිම!
මම අද මොකක්දෝ හේතුවකට රාමෙන් කන්න ආසාවෙන් හිටියේ.
- තැන්ක් යූ! - තැන්ක් යූ!
ස්තූතියි.
මේ අපි කොහෙද මේ ඉන්නේ?
පාක් මහත්මිය අපිට දෙයක් පෙන්නුවා.
- ඔයා මේක බලන්න ඕන. - හරි.
කිම් මහත්තයා, ඊකේ එන්ටර්ටේන්මන්ට් එකේ ඩිරෙක්ටර් විදියට,
ඔබතුමා තමයි මූල්‍ය සහ ගිණුම් කටයුතුවලට වගකියන්නේ. හරි නේද?
ඔව්, මමයි.
ගිය අවුරුද්දේ ඉඳන්, එලයිජාගේ ඇතුළත් වීම වෙනුවෙන් ආයෝජනයන් ගේන්න ඔබතුමා මූලික වුණා
ඇමරිකානු වෙළඳපොළේ, හරිද?
ඔව්, හරි.
එලයිජා එයාගෙ සින්දු විකුණලා, ෂෝස් කරලා ගොඩක් සල්ලි හොයන්න ඇතිනේ.
ඒත් ඔයාලට තව පිටින් ආයෝජන ඕන වුණාද?
ඔයා දන්නෙ නෑ මේ බිස්නස් එක වෙන්නේ කොහොමද කියලා. එහෙමද.
ජාත්‍යන්තර මට්ටමේ කලාකරුවෙක් හදන්න ලොකු වියදමක් යනවා.
පිටරට මාකට් එකට යන්න කරන උපදේශන සහ මාකටිං වියදම්...
ඇත්තද? මේ වගේ වියදම්ද?
LA වල තියෙන හැල්ෆර්ඩ් & බ්‍රවුන් සමාගම සහ නිව් යෝක් වල ජේසී මැකෙන්සි එක.
කොහොමද ඔයා...
හැබැයි වැඩේ කියන්නේ,
අපිට සාක්ෂි හම්බවුණා මේ සමාගම්වලට යැව්වා කියන සල්ලිවලින් භාගයකට වඩා,
තුන්වෙනි සමාගමකට මාරු කරලා තියෙනවා කියලා.
කළු සල්ලි සුදු කරන පියවර ගණනාවක් පහු කරාට පස්සේ,
සල්ලි ටික නතර වෙලා තියෙන්නේ මෙතන.
පිටරට බදු සහන තියෙන ප්‍රදේශයක පිහිටි ලිමිටඩ් සමාගමක්...
ඒකේ නම "Hope" (බලාපොරොත්තුව), නේද?
මම දන්නේ නෑ. ඒකේ මගේ තියෙන සම්බන්ධය මොකක්ද?
ඔයාට අන්තිමේදී ආයෝජන ගන්න බැරි වුණා. ඒ ඇයි?
ඒක ආයෝජකයින්ගේ තීරණයක්. ඇයි ඒක මගෙන් අහන්නේ?
ආයෝජන නැති වුණේ ගිණුම් වංචාවක් නිසා නේද?
ස්වාමීනි, මිස්ටර් කාන්ග් මේ අහන්නේ අනුමාන මත පදනම් වෙච්ච ප්‍රශ්න.
නීතිඥතුමා, ඔබතුමා ගාව සාක්ෂි තියෙනවද?
අවශ්‍ය නම් අපි ඒවා ඉදිරිපත් කරන්නම්.
මේ තියෙන්නේ ආයෝජකයෙක්ගේ ගිණුම් අංශයෙන් ලැබුණු සත්‍ය විගණන වාර්තාවක්.
"EK එන්ටර්ටේන්මන්ට් එකේ ශේෂ පත්‍රය විශ්වාස කරන්න බැහැ."
"ප්‍රාග්ධනය පිටට ඇදී ගිය බව තහවුරු විය."
පැමිණිලිකාරියට ගෙවන්න තිබුණ ලාභ ඔයා හොරෙන් අරගෙන තියෙනවා.
නෑ! ඕවා ඔක්කොම බොරු!
මාට්ටු. මම තව එක දෙයක් අහන්නම්.
ඔයාලා එවපු ලොරි ගාණක ඩොකියුමන්ට් අස්සේ තිබිලා,
කෙනෙක්ට මේක හම්බවුණා.
මිස්ටර් කිම්, ඔයාගේ වියදම් ලිස්ට් එකේ ඉන්ෂුවරන්ස් ගාස්තුත් තිබුණා.
ඒක ලොකු ගාණක්.
මොකක්ද මේ?
මම කොහොමද ඔය විස්තර ඔක්කොම මතක තියාගන්නේ?
මම හිතන්නේ ඔයාට ඔක්කොම හොඳට මතකයි.
අපි ඒ ගැන හෙව්වා, ඒක ජීවිත රක්ෂණ සැලැස්මක්.
ඔයාගේ නංගි, එලයිජා වෙනුවෙන් දාපු ජීවිත රක්ෂණයක්.
ඒක...
සමාගම...
සමාගමක් විදියට,
කලාකරුවා වෙනුවෙන්--
"කලාකරුවා වෙනුවෙන්." හැබැයි ප්‍රතිලාභ අයිති කාටද?
එලයිජාට යම්කිසි දෙයක් වුණොත් ඒ සල්ලි ලැබෙන කෙනා.
අර සල්ලි යවපු Hope සමාගමේ තනි කොටස් හිමිකාරයා.
මේ දෙන්නම එක්කෙනෙක්.
අවුරුදු හතක් වයස කිම් සො-යොන්.
ඔයාගේ එකම දුව.
නෑ! ඕවා ඔක්කොම බොරු...
HOPE සමාගමේ තනි කොටස් හිමිකරු
මේක බොරුවක්.
ස්වාමීනි, මේ ඔක්කොම නිකන් අනුමාන කිරීම් විතරයි.
ගිණුමක් අරින්න තමන්ගේ පවුලේ කෙනෙක්ගේ නම පාවිච්චි කරන්න පුළුවන්.
පැමිණිලිකාර පාර්ශවයේ නීතිඥතුමා, ඔයා මීට වඩා හොඳයි වංචා කළා කියලා අපරාධ නඩුවක් දාන එක.
තහවුරු නොකරපු සාක්ෂි මත පදනම් වෙලා ද්වේශ සහගත චෝදනා එල්ල කරන එක නවත්තන්න.
තේරුණාද?
අපි අදාළ සාක්ෂි ඉදිරිපත් කරන්නම්.
තමුන් කොහොමද තමුන්ගෙ අම්මවම රවට්ටන්නේ?
මෝඩ මූසලයා!
මම තමුසෙට කිව්වා කෑදර වෙන්න එපා කියලා!
මම ගත්තට වඩා ඔයා ගත්තනේ, ඉතින් ඇයි මට කෑගහන්නේ?
එහෙනම් මාට්ටු නොවී ඉන්න තිබුණා!
තමුසෙ කවුද ඔච්චර කෑදර වෙන්න?
මොකක්? ඇයි මට කෑදර වෙන්න බැරිද?
මොකක්?
ආච්චි අම්මේ!
සො-යොන්, ඇයි එළියට ආවේ?
හායි, ආච්චි අම්මේ.
මාත් එක්ක සෙල්ලම් කරන්නකෝ.
මට තාත්තා එක්ක කතා කරන්න තියෙනවා, දුව ඇතුළට යන්න.
සො-යොන්, මෙතන හිටියොත් ලෙඩ වෙයි. යමු ඉක්මනට ඇතුළට.
ආච්චි අම්මේ.
නිකන් යන්න ළමයිනේ. දරුවට කැස්සත් හැදිලා!
ඔය කාලකන්නියා...
එලයිජාට වඩා හොඳට මම මගේ දුවව හදාගන්නවා. තේරුණාද?
එයා ඉල්ලන ඕනම දෙයක් මම දෙනවා. හැමදේම හොඳම විදියට!
ආයුබෝවන්. ජි-හේ.
එලයිජා.
මේ ඉන්නේ ජි-හේ.
හෙලෝ.
එලයිජා.
ඔයා ඇත්තටම එලයිජාද?
ඔව්. මේ මම, ජි-හේ.
ඔයා මගේ නම දන්නවද?
මට බෑ... මම මේ හීනයක් දකිනවා නෙවෙයි නේද?
අපෝ නෑ, ජි-හේ.
අක්කෙ, මම ඔයාගේ සින්දුවලට හරි ආසයි.
ඊළඟ සින්දුව එනකම් මම බලන් ඉන්නේ.
මම ඇත්තටම ඔයාගේ අක්කද?
ඔව්. කට්ටිය කියන්නේ අක්කලා හරිම කූල් කියලා.
හරි එහෙනම්.
අපි ජි-හේ වෙනුවෙන් ගෙනාපු බඩු ටික එළියට ගමුද?
තෑගි!
ටඩා! මේ මගේ බඩු එකතුවක්. පෝනීස්ලව දන්නවා නේද?
මේවා මම ගත්තට කමක් නැද්ද? අපෝ පුළුවන්. මෙන්න.
මේ ටී-ෂර්ට් එකේ මගේ මූණත් තියෙනවා.
ඒ එලයිජා!
ස්තූතියි.
ගොඩක් බඩු තියෙනවා.
එයා තෑගි ගොඩක් දුන්නා.
ස්තූතියි, එලයිජා.
අපි එහෙනම් යන්නම්.
ගුඩ් නයිට්.
ඔයා කිව්වේ ජි-හේගේ මාමා එයාගේ දෙමව්පියන්ගේ මරණාධාර සල්ලිත් ගත්තා කියලද?
ඔව්. මිස්ටර් ජෑං කියන විදියට,
එයා ඒ ළමයට වද දෙනවත් ඇති.
එච්චර හොඳ ළමයෙක්ට එහෙම කරන්නේ කොහොමද?
ඇත්තටම පවුලක් කියන්නේ මොකක්ද?
එලයිජා.
ඔයාට ඇත්තටම තේරුණේ නැද්ද ඔයාට හරියට ගෙවන්නේ නෑ කියලා?
අම්මා හැමතිස්සෙම කිව්වේ,
සල්ලි ගැන එයා බලාගන්නම්,
මට සල්ලි ගැන වද නොවී සින්දු ගැන විතරක් හිතන්න කියලා.
ඉතින් ඔයා ඒක විශ්වාස කළාද?
එයා මගේ අම්මානේ.
මට හොඳම දේ වෙන්න කියලා ප්‍රාර්ථනා කරන කෙනෙක්.
ඔයා එයාව විශ්වාස කළාද? නැත්නම් විශ්වාස කරන්න ඕන වුණාද?
විත්තිකරු
පැමිණිල්ලේ නීතිඥතුමා.
පැමිණිල්ලේ නීතිඥතුමා!
ඔව්, ස්වාමීනි.
ස්වාමීනි.
විත්තිකරු විසින් සින්දුවල ආදායම නොගෙවීම සහ වංචා කිරීම හෙළි කරන්න,
මිස්ටර් කිම්ට විරුද්ධව මුදල් වංචා කිරීම යටතේ අපි නඩුවක් ගොනු කරනවා.
පරීක්ෂණ වාර්තා එනකම් නඩුව අහන දිනය කල් දාන්න කියලා අපි ඉල්ලනවා.
පැමිණිල්ලේ නීතිඥතුමා.
ඔයා ඕවා ඉගෙනගෙන ගොඩක් කල් නිසා දණ්ඩ නීති සංග්‍රහය ගැන අමතක වුණාද?
මොකක්ද ඒ කිව්වේ?
361 වගන්තිය,
සහ දණ්ඩ නීති සංග්‍රහයේ 328 වගන්තියේ පළමු ඡේදය.
පවුලේ අය විසින් කරන අපරාධ නිදහස් කිරීම.
මේවා මූලික නීතිනේ. අනික ඔයා විනිසුරුවරයෙක් වෙලත් හිටියා.
පවුල ඇතුළේ වෙන දේපළ සම්බන්ධ අපරාධවලට දඬුවම් කරන්න බැහැ.
සහෝදරයෙක්ට දඬුවම් කරන්න බැරි එක ගෙදරක ඉන්නවා නම් විතරයි කියල
ඔයාට අමතක වුණාද?
වෙන වෙනම ජීවත් වෙනවා නම්, දඬුවම් කරන්න පුළුවන්.
මිස්ටර් කිම් ජීවත් වෙන්නේ පැමිණිලිකාරිය එක්කද?
ඕක පෙන්නන්න.
මේක ගිය අවුරුද්දේ මුල ගත්ත පවුලේ ඡායාරූපයක්.
ඒ කාලේ මුළු පවුලම ජීවත් වුණේ එකට.
පැමිණිලිකාරිය ඒ ගැන දන්නවා. පැමිණිල්ලේ නීතිඥතුමා ඒක දැනගෙන හිටියේ නැද්ද?
ස්වාමීනි, පැමිණිලිකාරිය කියන විදියට ප්‍රාග්ධනය පිටට ගලා යාම,
ගොඩක් වෙලාවට වෙලා තියෙන්නේ එයා මේ ගෙදර ජීවත් වෙන අතරතුර,
ඒ නිසා පවුලේ අපරාධ නිදහස් කිරීමේ නීතිය මේකට අදාළයි.
නඩුවක් දැම්මොත් ඒක එකපාරටම ප්‍රතික්ෂේප වෙයි. එයාලගේ මේ ඉල්ලීම කාලය නාස්ති කිරීමක්.
ඒක වුණේ එයාලා එකට ජීවත් වෙනකොට නම්,
ඔයා කියන දේ හරි.
හරි. අන්තිම සිද්ධිය වුණේ එයා ගෙදරින් ගියාට පස්සේ.
ඕන නම් ඒකට නඩුවක් දාන්න. කීයද ගාණ කිව්වේ?
වොන් 820,000යි. වොන් 820,000කට නඩුවක්.
ස්වාමීනි,
එයා ඒ ගෙදර ජීවත් වෙන අතරතුර මේක වුණා කියන එක ඇත්ත.
හැබැයි, විත්තිකරුගේ නීතිඥවරයාට එක කාරණාවක් මග ඇරිලා තියෙනවා.
කිම් ජු-වොන්ගේ දුව, කිම් සො-යොන්ට,
පිට අයත් එක්ක ගැවසෙන එක පුළුවන් තරම් අඩු කරන්න වෙලා තිබුණේ,
දරුණු විදියට ඇලජික් හැදෙන නිසා.
ඒ නිසා, මිස්ටර් කිම් එයාගේ පවුලේ අය ජීවත් වුණ දෙවෙනි තට්ටුවට
වෙනම දොරක් දාලා තිබුණේ,
අනිත් අයට එතනට එන්න තහනම් කරලා තිබුණා.
එයාලා පාවිච්චි කළේ වෙනම නාන කාමරයක් සහ සාලයක්.
අනික, ජීවන වියදම් පවා ගියේ වෙන වෙනම.
සරලවම කිව්වොත්, එයා එයාගේ අම්මගේ ගෙදර දෙවෙනි තට්ටුවේ නිකන් ඉඳලා තියෙන්නේ.
ඉතින් එයාලා එකට ජීවත් වුණා කියලා කියන්න පුළුවන්ද?
ඔයා හොඳට ලෑස්ති වෙලා ඇවිත් තියෙන්නේ.
හැබැයි...
ස්වාමීනි.
මිස් චාට වචන කිහිපයක් කතා කරන්න ඕනලු.
හරි. කතා කරන්න.
ස්තූතියි.
මේ හැමදේම මගේ වැරැද්ද.
කිම් ජු-වොන් කළේ CEO විදියට මම කරන්න කියපු දේ විතරයි.
ඒක වංචාවක් වුණත්, සල්ලි හොරකමක් වුණත්,
අනේ මට විරුද්ධව නඩු දාන්න.
එලයිජා.
ඔයාට ඕන වුණේ මේකද?
තමන්ගෙ අම්මට නඩු දාන්න.
ටිෂූ එකක් තියෙනවද? ටිෂූ...
හරි.
අම්මලා එක්ක නම්, එකට ජීවත් වුණත් නැතත් ඒක අදාළ වෙන්නේ නෑ.
එයා ඍජු ලේ ඥාතියෙක් නිසා, එයා දඬුවම්වලින් නිදහස්.
දේපළ වංචා සඳහා ඍජු ලේ ඥාතීන් දඬුවම්වලින් නිදහස්
දැන් ඔයාගේ කාලේ නාස්ති වෙන එකක් නෑ.
මේ පාර ඍජු ලේ ඥාතියෙක්ද?
ඔව්.
එතකොට, ඔයාට එයාගේ අම්මට නඩු දාන්න වෙනවද?
ඔට්ටුව අතාරිනවද, නීතිඥ කාන්ග්?
සර් මොකක්ද මේ කියන්නේ?
අපි දැනටමත් බෙක්සූන්ග් එකෙන් කේස් එක අරගෙන දිනලා ඉවරයිනේ. අනික--
ඔයාට වැරදිලා.
ඔයා දාපු ඔට්ටුව තමයි
එයාලගෙන් සේවාදායකයෝ ගන්න එක මිසක්, එක නඩුවක් ගන්න එක නෙවෙයි.
නඩු ගාස්තු ගෙවන සේවාදායකයා කියන්නේ අර පුංචි කෙල්ල එලයිජා නෙවෙයි.
ඒක EK එන්ටර්ටේන්මන්ට්.
මම අහලා තියෙන විදියට අර ළමයා ගාව සතයක් නෑ.
ඔයා මේ අමාරුවෙන් දිනාගත්ත සේවාදායකයා එක්ක ප්‍රශ්න දාගන්න යන්නේ,
සතයක් නැති කෙල්ලෙක් වෙනුවෙන්ද?
ඇයි මුල ඉඳන් මාව නවත්තන්නේ නැතුව දැන් මේක කරන්නේ?
ඔයා හිතනවද මට ඔච්චර නිවාඩු පාඩුයි කියලා? සමාවෙන්න?
මම මොකටද මේ වගේ පොඩි කේස් එකක් පස්සේ පන්න පන්න ඉන්නේ?
ඔට්ටුව අතාරින්න.
පොරොන්දු වුනු විදිහටම සද්ද නැතුව ටීම් එක විසුරුවලා දාන්න.
මට පොරොන්දු වෙනවද?
ඔයාට යන්න පුළුවන්. එපා, ඩොක්ටර් ඕ--
ඒ වුනාට,
අපි දින්නොත් ඒක අපිට ලොකු වාසියක් වෙයි.
ඒජන්සිවලින් අසාධාරණම් වුනු අනිත් ප්‍රසිද්ධ අයගේ
නඩුත් අපිට බාරගන්න පුළුවන් වෙයි.
හරි.
මේකද
ඔයාට හදන්න ඕන වුනු අලුත් 'ඕ ඇන්ඩ් පාට්නර්ස්' එක?
කොරියාවෙම පන්චින් බෑග් එකද? දෙමව්පියන්ට එරෙහි වෙන නීති සමාගමක්ද?
එහෙම නැත්නම් ඔයාට ඕනවට වඩා දුක හිතුනද?
තමන්ගේ අම්මව එලවන්න හදන දුව ගැන ඔයාට අනුකම්පාවක් හිතුනද?
මම ඔයා ගැන කණගාටු වෙනවා.
මම හිතුවේ ඔයා මම වගේ කියලා.
ඒත් මම හිතපු විදිහ වැරදියි.
ඔය නඩුව දැන්ම නවත්තන්න.
ඒ වගේම ටීම් එක විසුරුවලා දාන්න.
අංක 4 මේස දෙකයි. අඩි 4.5 මේස එකයි.
සර්. ඔව්?
ඔයාලා මොකද මේ කරන්නේ?
මට කිව්වේ මේස ඔක්කොම එළියට දාන්න කියලා.
මොකක්? මොකක්?
ඇත්තටමද?
ඔව්, ඇත්තටම.
කන්ග් මහත්තයා.
අපි මේ නඩුව කළොත් ඇත්තටම අපේ ටීම් එක විසුරුවලා දායිද?
අසරණ මිනිස්සු වෙනුවෙන් කතා කරන්න මේ මල ජරා ෆර්ම් එක අපිට ඉඩ දෙන්නේ නෑ.
ම්ම්...
මුල ඉඳලම මටත් මේක වදයක් වෙලයි තිබුනේ.
මේක හරි නෑ.
ඇත්තම කිව්වොත්, මේක සමාජ සේවයක් නෙවෙයිනේ.
ප්‍රසිද්ධ කෙනෙක් කියන්නේ සමාජයේ කොන් වෙච්ච කෙනෙක් නෙවෙයිනේ.
එයා තනි වෙලා ඉන්නේ, එයාට එයාගේ අම්මව, අයියව, කම්පැණි එක කා ගැනවත් විශ්වාසයක් නෑ.
අපි නොමිලේ නඩු කතා කරන්න බාරගත්තේ එයා වගේ අයට උදව් කරන්න නෙවෙයිද?
මාව රස්සාවෙන් අයින් කළොත්, මමත් රස්සාව නැති වෙච්ච කෙනෙක් වෙනවා.
මගේ රස්සාව රැකගන්න හදන එකත් වැරැද්දක්ද?
මම විතරද ආයෙත් නරක මනුස්සයා වුනේ?
මටත් මේක ඕනෙ!
ජුන්-උ.
ඔයාලා මොකද මේ කරන්න හදන්නේ?
මේ කේස් එක නිසා ඇත්තටම ටීම් එක නැති කරගන්නද ඕන?
අපි මේක නැවැත්තුවොත්,
කොරියාවේ ඉන්න ආදරණීයම කෙනාව අම්මට විරුද්ධව නඩු දාන්න පොළඹවලා
පැනලා ගිය ටීම් එක විදිහට අපිව නම් වෙයි.
කොරියාවේ තියෙන ජරාම ටීම් එක විදිහට.
ඔයා තමයි ඒකේ කැප්ටන්.
කැප්ටන්, ඔයාට මොකද කරන්න ඕන?
ෂික්.
ජි-හේ.
අපි ඇතුලට යමුද, ජි-හේ?
පරිස්සමින්.
එලයිජා.
එයා ඔයා ගැන වද වුනු නිසා
ඔයාව ඇවිත් බලන්න කියලා මට නිතරම කිව්වා.
මම ඔයා කැමතිම ස්ට්‍රෝබෙරි ගෙනාවා.
ඒත් ඔයාටත් අමාරුයිනේ.
ජි-හේ!
ජි-හේ?
ජි-හේ, මොකක් හරි ප්‍රශ්නයක්ද?
අපි පොඩ්ඩක් වාඩි වෙමුද?
කෝ බලන්න. හා.
ජි-හේ!
ජි-හේ.
කවුද ඔයාට මේක කළේ?
යොන්ග්-සිල්!
කොහොමද වුනේ?
ජි-හේගේ නඩුව හරියට ගියේ නැද්ද?
ජි-හේගේ මාමාට දඬුවම් කරන්නත් බැරිද?
පහර දීම නිසා එයාට ලැබෙන්නේ පොඩි දඬුවමක් විතරයි.
ජි-හේගේ දෙමව්පියන්ගේ මරණ වන්දි මුදල් වංචා කිරීමේ චෝදනාව
විමර්ශනයක්වත් කරන්නේ නැතුව ඉවත දාලා තියෙනවා.
සිවිල් නඩුවකුත් තියෙන නිසා මම ඒ ගැන විමර්ශනය කරන්න කියලා එයාලගෙන් ඉල්ලුවා.
මේ මොන වගේ නීතියක්ද?
එතකොට පවුලේ කෙනෙක් නම් හොරකම් කළාට කමක් නැද්ද?
ඒකයි සමහර අය තමන්ගේ නඩු ශ්‍රේෂ්ඨාධිකරණයට අරගෙන ගියේ.
ඒත් අවුරුදු දහයකට විතර කලින් ඒක ව්‍යවස්ථාවට අනුකූලයි කියලා තීරණය කරලා තියෙනවා.
එතකොට අපිට දැන් වෙන කරන්න දෙයක් නැද්ද?
ජි-හේටත් මටත් දෙන්නටම?
නීතිමය පැත්තෙන් බැලුවොත්, ඔව්.
මේක හරිද?
ඔයාලා නීතීඥයෝනේ.
නීතිය හැම තිස්සෙම හරිද?
පවුලේ කෙනෙක් නම් කැමති ඕනම දෙයක් කරන්න පුළුවන්ද?
නෑ, බෑ.
එලයිජා.
ඇත්තටම, ඔයා ගෙදරින් පැනලා යන්න කලින් මමයි ගෙදරින් පැනලා ගියේ.
මම හයි ස්කූල් යන කාලේ ගෙදර දාලා ගියා.
පොඩ්ඩක් ඉන්න. ඔයා ඒ ගැන කවදාවත් කියලා නෑනේ.
ඒක එච්චර හොඳ කතාවක් නෙවෙයි.
මගේ තාත්තා ලොකු බිස්නස් එකක් කළේ.
එයාට භාර්යාවන් දෙන්නෙක් හිටියා.
ප්‍රශ්නේ වුනේ
මගේ අම්මා තමයි දෙවෙනි එක්කෙනා.
යොන්ග්-සිල්.
තාත්තා ගෙදර ආවේ සතියකට සැරයක්.
ඒත් එයා මට පොඩ්ඩක්වත් කැමති වුනේ නෑ.
මම ගොත ගැහුවා
මම එයාව දකින හැම වෙලාවෙම
මම ගොඩක් බය වෙලා හිටියේ.
මට පොඩ්ඩක් හරි බය හිතුනම මම තාමත් ගොත ගහනවා.
දැන් වගේම...
මම ගොත ගහනවා.
මම මේ වගේ වෙලා කොහොමද නීතීඥයෙක් වෙන්නේ?
ඒක විහිළුවක් වගේ නේද?
ඔයා ඒක නිසාද සද්ද නැතුව හිටියේ?
මම ගොත ගහන හැම වෙලාවෙම,
තාත්තා මට හොඳටම ගැහුවා.
එයා කිව්වේ ඒක හොඳ කරන්න තියෙන එකම විදිහ ඒක කියලා.
හයි ස්කූල් යනකම්ම,
මම හැම සතියෙම ගුටි කෑවා.
දැන්, මට ඒ ගැන විශ්වාසයි.
ඒක...
ඒක අපරාධයක්.
අපිට තවදුරටත් අපරාධ වහගන්න බෑ
පවුල කියන නම ඉස්සරහට දාගෙන.
කන්ග් මහත්තයා.
අපි මොකක් හරි කරන්න ඕන.
ජෑන්ග් මහත්තයා.
මේ සැරේ, මේක සම්පූර්ණයෙන්ම වෙනස් කේස් එකක්.
පවුලේ අපරාධ සඳහා දඬුවම් නොකිරීමේ නීතිය නීතිමය වගන්තියක් විදිහට තියෙනවා
1953 ව්‍යවස්ථාව පිහිටුවපු කාලේ ඉඳලා.
ඒක 2012 දිත් ව්‍යවස්ථාවට අනුකූලයි කියලා ශ්‍රේෂ්ඨාධිකරණය තීන්දු කරලා තියෙනවා.
ඒකෙන් මහජන විරෝධයකුත් එන්න පුළුවන්.
ඒ වගේම-- මාව පාවිච්චි කරන්න.
මොකක්ද?
ජි-හේ වගේ කී දෙනෙක් එළියේ ඉන්නවද කියලා නිකමට හිතන්න.
මම මිනිස්සුන්ගේ අවධානයෙන් ජීවත් වෙන ප්‍රසිද්ධ කෙනෙක්.
ජි-හේ වගේ අය ඉන්නවා කියලා ලෝකෙට පෙන්නන්න මාව පාවිච්චි කරන්න.
පවුල කියන නම නිසා මිනිස්සු පීඩා විඳිනවා,
නීතියෙන් එයාලට ආරක්ෂාවක් ලැබෙන්නෙත් නෑ.
එලයිජා.
අපි පවුලේ දේපළ අපරාධවලට ගොදුරු වුනු අයව
එකතු කරලා එකට නඩුවක් දැම්මොත් මොකද?
මම ඒ ඔක්කොටම වියදම් කරන්නම්.
ජි-හේගේ නඩුවටත් එක්කම, අනිවාර්යයෙන්ම.
අපි ඒකට ස්තූතිවන්ත වෙනවා,
ඒත් ඔයාට බෑ.
මොකක්? ඇයි බැරි?
මොකද...
ඒක අපි වගේ නොමිලේ සේවය කරන නීතීඥයෝ කරන්න ඕන දෙයක්.
හරි නේද, කන්ග් මහත්තයා?
ටීම් එක විසුරුවා හරින මට්ටමේ තියෙන්නේ.
ඔයාලට ඕන දිනන්න තියෙන අවස්ථාව අඩු,
ඒ වගේම බැනුම් අහන්න වෙන්න පුළුවන් සටනක් පටන් ගන්නද?
ඔව්!
ඒකනේ ප්‍රෝ බෝනෝ (නොමිලේ සේවය කරන) නීතීඥයෝ කරන්නේ.
ඔයාලා හැමෝටම ඇත්තටම එහෙම හිතෙනවද?
ඇත්තටම?
සුභ උපන්දිනයක්
මම ඔයාට වුනු පොරොන්දුව රකින්න ඕන, අම්මේ.
මම මොකද කරන්න ඕන?
මම මොකුත් නොදන්න මෝඩයෝ ටිකක් එක්ක පැටලිලා ඉන්නේ.
ඔයා තාම නඩුව අයින් කරගත්තේ නෑනේ.
ඔයා මට අකීකරු වෙනවද?
ඔයා කියන්නේ,
"මම තාම මෙහේ CEO" කියලද?
එච්චරද?
කොටස්කාරයින්ගේ රැස්වීමක් කැඳවන්න
CEO තනතුරට වෙන කෙනෙක් පත් කරන එක ගැන කතා කරන්න.
හරි, තාත්තේ.
ඒත් මම ඒක කරන්න කලින්,
කරුණාකරලා මේක බලන්න.
මොකක්ද මේ?
මේක ඔයා අයින් කරපු මිස් සෝ හදපු රෙකෝඩින් එකක පිටපතක්.
CEO ජෑන්ග් හියොන්-බේගේ අභියාචනා නඩුව ගැන ඔයා ෆෝන් එකෙන් කතා කරපු දේවල්.
ශ්‍රේෂ්ඨාධිකරණයේ කෙනෙක් එක්ක.
ඔයා මොකද මේ කරන්නේ? ඔයා මොකද කරන්න යන්නේ?
නඩු තීන්දුව වෙනස් කරන්න බලපෑම් කළා කියලා චෝදනාවක් ආවොත් ඒක අපේ ෆර්ම් එකට ලොකු ප්‍රශ්නයක් වෙයි.
ජ්‍යෙෂ්ඨ නීතීඥයෝ මේ පිටපත ගැන දැනගත්තොත්,
ලොකු කලබලයක් ඇති වෙයි.
ඔයා උගුලක් ඇටෙව්වද?
එහෙම දෙයක් නෑ.
මිස් සෝ මගේ ලඟට ආවා,
අඬ අඬා මේක අසාධාරණයි කියලා.
ඔයා එයාව මගේ ඉස්සරහම කිසිම අනුකම්පාවක් නැතුව අයින් කළානේ.
විකාර කියවන්න එපා.
ඔයා කලින්ම එයාව සල්ලි වලට ගන්න ඇති.
මම එහෙම කළා නම්,
මම ඒක ඉගෙන ගන්න ඇත්තේ ඔයාගෙන්.
"දුර්වලකමක් නැති කෙනෙක්
මේ ලෝකේ නෑ."
"එහෙම කෙනෙක් ඉන්නවා නම්,
දුර්වලකමක් ඇති කරන්න."
නියමයි.
හරි.
මම ඔයාගේ ඔය පොඩි ළමා සෙල්ලම දිහා තව ටිකක් බලන් ඉන්නම්.
පිටපත
ඒයි, ජුන්ග්-ඉන්.
අපි ඒක කරමු.
ඔයා ඩොක්ටර් ඕ ව කැමති කරගත්තද?
කැමති කරගත්තා?
ඔයා පැරදුනොත්, ඒක මටත් ඔයාටත් දෙන්නටම ප්‍රශ්නයක් වෙයි.
කන්ග් මහත්තයා!
මගේ ආදර්ශ පාඨය වෙලා තිබුනේ,
"දිනන්න බැරි සටන් පටන් ගන්න එපා" කියන එක.
ඒත් මේ සැරේ මට ඒක කරන්න බෑ...
මොකුත් නොදන්න මෝඩයෝ ටිකක් නිසා.
කන්ග් මහත්තයා, ඒ කියන්නේ...
යමු.
ඇත්තටම? ව්‍යවස්ථා අධිකරණයටද?
ඒකට නම් සෑහෙන කල් යයි.
එහෙනම්, ඔයාට කොහෙද යන්න ඕන?
මම ව්‍යවස්ථා අධිකරණය ගැන හෙව්වා,
දැනටමත් ඒ ගැන පැමිණිල්ලක් දාලා තියෙන්නේ.
දාලා ටික කාලයක් වුණත් තාම විසඳුමක් නෑ.
ඒකට කාගෙවත් අවධානයක් ලැබිලා නෑ.
අපි වැඩේ කරමු හැමෝගෙම අවධානය ලැබෙන විදිහට.
මොකද අපිට ඉන්නවනේ...
සුපිරි තරුවක්.
පිස්සුද!
ව්‍යවස්ථා විරෝධී තීන්දුවක් ඉල්ලලා පාරේ සිංදු කියන්නද?
ඒක නිකන් ෂෝ දානවා වගේනේ.
එහෙනම් මොකක්ද? නීතිය වෙනස් කරමුද?
ඒකට හොඳම වේදිකාව තමයි...
යොයිඩෝ.
අපි යමු පාර්ලිමේන්තුවට,
අසාධාරණ නීතියක් වෙනස් කරන්න.
එළ!
යමු!
ඔයාට ඕන නම් නොවිත් ඉන්න පුළුවන්. මම ඕ ජන්ග්-ඉන් එක්ක කතා...
කමක් නෑ.
බහුතරයේ කැමැත්තනේ,
ඉතින් මමත් ඒකට එකඟ වෙන්න ඕන.
ජුන්-වූ.
කණ්ඩායමේ කෙනෙක් විදිහට මම මගේ වැඩේ කරන්නම්.
මිස්ටර් කාන්ග්, ඔයත් ඔයාගේ වැඩේ හරියට කරන්න.
මට පොරොන්දු වෙන්න...
මේක දිනනවා කියලා.
ජනප්‍රිය ගායිකා එලියා,
රජයේ විගණන පරීක්ෂණයේ සාක්ෂිකාරියක් ලෙස තෝරා ගැනීමත් සමඟ,
මේ ගැන ලොකු කතාබහක් ඇති වෙලා තියෙනවා.
හැමෝම බලාගෙන ඉන්නේ එලියා,
තමන්ගේ මවගේ මුදල් වංචා චෝදනා ගැන පාර්ලිමේන්තුවේදී...
සාක්ෂි දෙයිද කියලා.
එලියා ගැන දැනටමත් ලොකු උනන්දුවක් ඇති වෙලා තියෙන්නේ,
පවුලේ දේපළ වංචා සම්බන්ධයෙන් ඇය මෑතකදී ගත් නීතිමය පියවර නිසයි.
ඇගේ මව සහ ඒජන්සියේ ප්‍රධානියා වන චා ජින්-හීට විරුද්ධව, ඇය නඩු පවරා ඇත්තේ...
ඇගේ ගිවිසුම අවලංගු කරන ලෙස ඉල්ලමින්.
මේ, මන්ත්‍රීතුමන්ලා හැමෝම ෆුල් ගැම්මෙන් ඉන්නේ.
එයාලටත් චාන්ස් එකක්නෙ ටීවී නිව්ස් වලට එන්න.
එහෙමද?
යොයිඩෝ වල සැලුන් ඔක්කොම බුක් වෙලා ලු.
මම ඇහුවා එයාලා එලියාව ඒකමතිකව තෝරගත්තා කියලා.
මේ වගේ වෙලාවට සෙලිබ්‍රිටි කෙනෙක් වෙන එකත් මරු හැබැයි.
චා මාධ්‍ය සාකච්ඡාවක් පවත්වයි, ප්‍රතිචාර දැක්වීමට සූදානම් වන්න
මොකක්ද මේ? මොකක්?
මොකක් හරි අවුලක්ද?
මේ.
මෙන්න බලන්න. මොකක්ද මේ?
හදිසි පුවතක්.
සුපිරි තරුව එලියා හෙට පාර්ලිමේන්තුවට පැමිණීම ගැන
මුළු රටේම අවධානය යොමු වී ඇති වෙලාවක,
ඇගේ මව, ප්‍රධාන නිලධාරී චා ජින්-හී,
මීට සුළු මොහොතකට පෙර හදිසි මාධ්‍ය සාකච්ඡාවක් පැවැත්වූවා.
වූ මියොන්ග්-හුන්, මූසලයා.
මටම බැනලා දාන්න.
මම නරක...
මම නරක අම්මා කෙනෙක්.
ඔයාලට පේනවනේ, මිස් චා එයාගේ දරුවට කොච්චර ආදරේද කියලා,
ඒකයි මේ හැම දේටම මුල.
මොකක්ද ඒ කතාවේ තේරුම?
මගේ දුව...
කොල්ලෙක් නිසා මාව දාලා ගෙදරින් ගියා.
ගිහින් මට විරුද්ධව නඩුවකුත් දැම්මා.
එයා කියනවා එයාගේ අම්මා හොරකම් කළාය, වංචා කළාය කියලා.
මට මේක දරාගන්න බෑ.
මේක පාවිච්චි කරන්න, මිස් චා.
මේ දවස්වල "MOW" කියලා වචනයක් තියෙනවා.
ඒ කියන්නේ පිරිමි පිස්සුවක් තියෙන...
අන්න ඒ වගේ දෙයක්. ලස්සනට කියනවා නම්,
ආදරේ නිසා පිස්සු වැටිලා ඉන්නේ.
මිස් චා පිළිගත්තා නේද,
සිවිල් උසාවියේදී සියලුම වංචා චෝදනා වලට,
ඒත් "පවුලේ අය අතර අපරාධ" නීතිය නිසා පරීක්ෂණයක් තිබ්බේ නෑ නේද?
මිස් චා, අපිට වෙන කරන්න දෙයක් නෑ.
කරුණාකරලා මේ ගැන ඇත්තම කියන්න.
මිස්ටර් වූ, ඔයා හරි නපුරුයි.
කොහොමද මටම ඒක කියන්න කියන්නේ?
එහෙනම් මම එතුමිය වෙනුවෙන් කියන්නම්.
මිස් චා...
නෑ, ප්‍රධාන නිලධාරිනියක් වෙන්න කලින් අම්මා කෙනෙක් වන චා ජින්-හී,
වංචාවේ වගකීම තමන් පිටට දාගෙන බොරු පාපොච්චාරණයක් කළා...
තමන්ගේ පුතා තනියම කරපු වැරැද්දට...
එයාමයි ඒක කළේ කියලා කිව්වා.
මොනවද මේ කියන්නේ?
අම්මේ.
ඔයා දන්නවනේ ඒක ඇත්ත නෙවෙයි කියලා.
අම්මේ?
මිස් චා! මිස් චා!
මට ප්‍රශ්නයක් තියෙනවා!
මොකක්?
දැක්කද?
අම්මා කෙනෙක් කියන්නේ මෙන්න මේ වගේ කෙනෙක්ට.
දරුවන්ගේ වැරදි තමන්ගේ පිටට දාගන්න කෙනෙක්.
අම්මලා කොහොමත් එහෙමනේ. ඒත්...
ඒත් "කොරියාවේ දියණිය" කියන එලියා...
තමන්ගේ අම්මව හිරේ යවන්න හදනවා--
මට ෂොක් වගේ. කොහොමද එයා අම්මට එහෙම කරන්නේ?
ඒ වුණාට අම්මා කෙනෙක්ට බෑනේ ලොකු වෙච්ච දුවෙක්ගේ කොල්ලව අයින් කරන්න.
මගේ දුවත් එහෙම කරයි කියලා බයයි.
එයා "කොරියාවේ දියණිය" නෙවෙයි. එයා "කොරියාවේ අකීකරු දුව".
එලියා! එලියා!
සුපිරි තරුව එලියා තව ටිකකින් පාර්ලිමේන්තුවට...
කට ඇරියොත් බොරු.
අපි ඔයාට ආදරෙයි එලියා
එලියාට කැමති අයයි අකමැති අයයි පාර්ලිමේන්තුව ඉස්සරහා රැස් වෙලා ඉන්නවා.
එයාලා කෑගහලා තමන්ගේ අදහස් කියනවා.
මෙයාට මොනවා කරන්නද මන්දා?
එලියා ආවා!
එලියා!
එලියා! එලියා!
විරුද්ධයි! විරුද්ධයි!
ඔයාට අවුලක් නෑනේ?
ඔයා හොඳින්ද?
අපි යමු.
අපරාධ නීති ප්‍රතිසංස්කරණය පිළිබඳ රජයේ විගණනය
ඊයේ මාධ්‍ය සාකච්ඡාවෙන් පස්සේ,
සාධාරණත්වය වෙනුවෙන් අපි මිස් චා ජින්-හීවත්
සාක්ෂිකාරියක් විදිහට කැඳෙව්වා.
පාර්ශව දෙකේම නීතීඥවරු ඇවිත්ද ඉන්නේ?
එහෙමයි. එහෙමයි.
ගරු සභාපතිතුමනි, ඔබතුමාගේ අවසරය ඇතුව,
පුළුවන්ද මිස් චා ජින්-හීට වචන ටිකක් කතා කරන්න දෙන්න,
එලියා සාක්ෂි දෙන්න කලින්?
හරි. කතා කරන්න.
ස්තූතියි.
ගරු සභා සාමාජිකතුමන්ලාගෙන්...
මේ මෝඩ අම්මා ලැජ්ජා නැති ඉල්ලීමක් කරන්නයි යන්නේ.
මගේ දුවගේ තාත්තා
පොඩි කාලේ කෑගහලා, තරහා ගිහින් හිටපු නිසා,
එයාට ඒක ලොකු මානසික කම්පනයක් වුණා. ඉතින් ඒ වගේ වෙලාවට එයා ගොඩක් කලබල වෙනවා.
මම දන්නවා මේක ගොඩක් බරපතල තැනක් කියලා,
ඒත් මම කරුණාවෙන් ඉල්ලනවා එයාගෙන් ප්‍රශ්න අහද්දී...
පුළුවන් තරම් සැර බාල කරලා අහන්න කියලා.
මේ වගේ වෙලාවකත් ඔබතුමිය දුව ගැන වද වෙනවනේ.
මොකද මම එයාගේ අම්මානේ.
එයා මගේ පපුවට ඇන්නත්, මගේ හැම දේම මගෙන් උදුරගත්තත්,
අම්මා කෙනෙක් බලන්නේ දරුවට යන ගමන
වැටෙන්නේ නැතුව යන්න දෙන්න.
අපි ඒක මතක තියාගන්නම්.
මම මන්ත්‍රීතුමන්ලාගෙන් ඉල්ලනවා ඒ ගැන සැලකිලිමත් වෙන්න කියලා.
හරි එහෙනම්. මිස් එලියා, සාක්ෂි කූඩුවට එන්න.
එහෙමයි ස්වාමීනි.
මිස් එලියා, අපි ඔයාට "සාක්ෂිකරු" කියලා කතා කරන්නම්.
එහෙමයි ස්වාමීනි.
ඔයා ඊයේ මාධ්‍ය සාකච්ඡාව දැක්කද?
ඔව්. එතුමිය කිව්ව දේවල් ඇත්තද?
සමහර දේවල් ඇත්ත, ඒත් සමහර දේවල් බොරු.
මොනවද ඇත්ත දේවල්?
මම පොඩි කාලේ,
තාත්තා ගෙදර බඩු මුට්ටු පොළවේ ගැහුවා...
බිව්වම කිසිම හේතුවක් නැතුව.
එහෙම කරන හැම වෙලාවෙම,
අම්මා අපිව බදාගෙන එයාගේ ඇඟෙන් වහගෙන ආරක්ෂා කළා.
ඊට පස්සේ එයා අපි වෙනුවෙන් තාත්තගෙන් දික්කසාද වෙලා
අපිව ජීවත් කරවන්න ගොඩක් දුක් වින්දා.
ඒ ඔක්කොම ඇත්ත.
ගරු මන්ත්‍රී කිම් ජුන්-පියෝ,
සාක්ෂිකාරියගෙන් ප්‍රශ්න අහන්න පුළුවන්.
ඔබතුමාට අහන්න පුළුවන්. ස්තූතියි.
සාක්ෂිකරු.
කියන්න?
ඔබ දන්නවා නේද "පවුලේ අය අතර අපරාධවලට දඬුවම් නොකිරීමේ නීතිය" ගැන
පැමිණිල්ලක් විභාග වෙනවා කියලා?
ඔව්.
ඔයා මෙතනට ආවේ මහජන මතයක් හදලා
ඒ නඩු තීන්දුවට බලපෑම් කරන්න නේද?
ඔව්, ඒක හරි.
ඉතින් අන්තිමට,
ඔයා නීතිය වෙනස් කරන්න හදන්නේ...
ඔයාව දුක් විඳලා හදපු අම්මට දඬුවම් දෙන්න නේද?
හරි නේද?
ඔව්, ඒක හරි.
එච්චරයි.
ස්තූතියි මන්ත්‍රීතුමනි.
මම හිතන්නේ මේකෙන් පේනවා ඇයි අපිට පවුලේ අය අතර අපරාධවලට දඬුවම් නොකරන නීතියක් ඕන කියලා.
සාක්ෂිකාරිය අපිට පෙන්නුවා
පවුලක් රැකගන්න නම්...
දේපළ ප්‍රශ්න නිසා දෙමව්පියෝ දරුවෝ
නඩු කියන එක නවත්තන සීමාවක් තියෙන්න ඕන කියලා.
එහෙම නේද, සාක්ෂිකරු?
සාක්ෂිකරු?
ස්වාමීනි.
මම සාක්ෂිකාරියගේ නීතීඥ, කාන්ග් ඩාවිත්.
මම වචනයක් කියන්නද?
කියන්න. ස්තූතියි.
මිස් චා.
ඔයා දන්නවනේ ඔයාගේ දුව කොච්චර දක්ෂද, බුද්ධිමත්ද කියලා?
ඔයාට තේරෙන්නේ නැද්ද ඇයි එච්චර බුද්ධිමත් කෙනෙක් මෙච්චර කාලයක්...
අම්මා කියන හැම දේම කරලා,
අම්මා දෙන හැම කොන්ත්‍රාත්තුවකටම අත්සන් කරලා,
තමන්ට හරියට ගෙවනවද කියලවත්
අහන්නේ නැතුව හිටියේ ඇයි කියලා?
තාම තේරුනේ නැද්ද? මොනවද මේ කියන්නේ?
ඔයා හිතුවද එයා ඇත්තටම මුකුත් දන්නේ නෑ කියලා?
මම ඕකට උත්තර දෙන්න ඕනද?
නෑ, පුළුවන් දේට විතරක් උත්තර දෙන්න.
ඔයා ඇත්තටම හිතනවද එයා ඒක දැනගෙන හිටියෙ නෑ කියලා?
මිස් එලයිජා.
ඔයා හැමදේම දැනගෙනත් ඒ ඔක්කොම ඉවසගෙන හිටියා නේද?
ඔයා ඒ ගැන කෘතඥ වුණා එයා ඔයාව ආරක්ෂා කරපු විදිය ගැන
ඔයා පොඩි කාලෙදි.
හැමදේම දැනගෙන හිටියත්,
ඔයා ඒක ඉවසුවා.
හරි නේද?
කොච්චර හංගන්න හැදුවත්, ඇත්ත කවදාහරි එළිවෙනවා.
ඒ මොකද දන්නවද, මෙතන මිනිස්සු ඉන්නවා
මේ සාක්ෂිකාරිය ගැන ඇත්තටම වද වෙන.
EK එන්ටර්ටේන්මන්ට් එක ඇතුළෙත්,
ඔයා දන්නවද මිස් චා, කොච්චර මිනිස්සු ඔයා ගැන ඇත්තටම වද වෙනවද කියලා?
ඒ වගේම ලොකු බ්‍රෑන්ඩ්ස් වලට තියෙන ඔයාගේ ආසාව සහ ඔයාගේ නාස්තිකාර ජීවිතේ?
මොනවද මේ කියවන්නේ?
මේක උත්තරීතර ජාතික සභාවක්.
මොන පදනමක් උඩද, තමුන් ඔය වගේ චෝදනා--
එතකොට කාගේ නමටද තියෙන්නේ ඔයා ගත්ත සොන්ග්සු-දොන්ග් වල ඇපාට්මන්ට් එක
එලයිජාගෙන් හොරකම් කරපු සල්ලි වලින්?
පොඩ්ඩක් ඉන්න.
ඉන්න. මොනවද මේ කියන්නේ?
එයා නීතිඥයෙක් වුණා කියලා එයාට ඕන දෙයක් කියන්න පුළුවන්ද?
මිස් චා, කරුණාකරලා සන්සුන් වෙන්න.
නීතිඥතුමනි, ඔය දෙන්නා මෙතනට ආවේ රණ්ඩු වෙන්නද?
මේක කරුණු පැහැදිලි කරන, අහගෙන ඉන්න සහ ප්‍රශ්න අහන තැනක්.
පරිස්සමෙන් කතා කරන්න.
හරි. කරුණාකරලා කරගෙන යන්න නීතිඥතුමා.
සභාපතිතුමනි, අපිට තව එක ප්‍රධාන සාක්ෂිකාරයෙක් ඉන්නවා.
එයාට එන්න කියන්නද?
මම අවසර දෙනවා. එන්න කියන්න.
බොහොම ස්තුතියි. මිස්ටර් හ්වාන්ග්? කවුද සාක්ෂිකාරයා?
එහෙම කරන්න පුළුවන්ද? නෑ. සාමාන්‍යයෙන් එහෙම බෑ.
ඔයා නෙවෙයි. ඔයාම කරන්න.
සභාපතිතුමනි, එයාට වේදිකාවට එන්න පුළුවන්ද?
ඔව්.
එලයිජා.
මිස්ටර් කාන්ග් මින්-හා.
ඔයා VIP පාරිභෝගික නිලධාරියෙක්
චොන්ග්ඩෑම්-දොන්ග් වල තියෙන ලොකු බ්‍රෑන්ඩ් ෂොප් එකක. හරිද?
ඔව්, ඒක හරි.
අපිට කියන්න පුළුවන්ද කවුද ඔයාට ඔයා දැන් ඉන්න ඇපාට්මන්ට් එක අරගෙන දුන්නේ කියලා?
ඔව්. ඒ මේ මෙතන වාඩි වෙලා ඉන්න මිස් චා.
සමාවෙන්න, මට පුළුවන්ද ඔයා ළඟ තියෙන කම්පැණි කාඩ් එක බලන්න?
ඔව්.
අම්මෝ, මේක බ්ලැක් කාඩ් එකක්නෙ!
දෙයියනේ. මේක මොන කම්පැණියෙ කාඩ් එකක්ද?
මම අහලා තියෙනවා මේ කාඩ් එකේ ලොකු ලිමිට් එකක් තියෙනවා කියලා.
මේක අයිති EK එන්ටර්ටේන්මන්ට් එකේ CEOට.
අනේ දෙවියනේ.
පවුලේ අය අතර වෙන අපරාධවලට දඬුවම් නොලැබෙන නීතිය
වලංගු වෙන්නෙ නෑ ආයතනික මුදල් වංචා කිරීම් වලට.
ඕක බොරුවක්. එයා බොරු කියන්නේ.
මට ඔය කාඩ් එක මතක නෑ.
අනික මම දන්නෙවත් නෑ මේ කවුද කියලා.
එහෙමද. මම දැනගෙන හිටියෙ නෑ ඔයා මේ වගේ නාඳුනන කෙනෙක්ට
මේකක් දෙන්න තරම් ත්‍යාගශීලී කෙනෙක් කියලා.
මම තේරුම් ගත්තා.
මිස්ටර් කාන්ග්, ඇයි මිස් චා මේවා ඔයාට දුන්නේ?
මේක කියන්නත් ලැජ්ජයි,
ඒත් එයා කිව්වා එයා මට කැමතියි කියලා.
හරි හරි.
කළේගුණ නොදන්න ළමයා.
මමයි එයාව ස්ටාර් කෙනෙක් කළේ.
එයා නිකම්ම නිකන් කෙල්ලෙක්, එයා හිතන් ඉන්නේ එයා සාර්ථක වුණේ එයා විශේෂ හින්දා කියලා.
මම දැන් ඉඳන් ජීවත් වෙන්නෙ මම වෙනුවෙන්...
ඔයා එක්ක
සතුටින්.
සභාපතිතුමනි.
මේ දවස්වල "MOW" කියලා වචනයක් තියෙනවා.
මොකක්? මොව්...
ඒ කියන්නෙ "පිරිමි පිස්සුව..."
ඒ වගේ දෙයක්. ලස්සනට කියනවා නම්, ආදරේ හින්දා සිහි විකල් වෙලා ඉන්නේ.
කාන්ග් ඩේ-විට්, ඕකා මහ පිස්සු...
මිස්ටර් කාන්ග්, ඒක ලොකු තීරණයක් වෙන්න ඇති
ලොකු ෂුගර් මමා කෙනෙක්ට විරුද්ධව යන එක... සොරි.
තමන් ගොඩක් ණයගැති වෙච්ච කෙනෙක්ට විරුද්ධව යන එක.
ඇයි ඔයා තීරණය කළේ මේ ඇත්ත එළි කරන්න?
මොකක්? ඒ ඔයා කිව්ව හින්දා නෙවෙයිද
මාවත් හවුල්කාරයෙක් කරලා නඩු දානවා කියලා...
වෙන හේතුවක් නැද්ද?
ආ හරි. මෙහෙමයි...
මිස් චා මට අරන් දුන්න ඇපාට්මන්ට් එක
බැලින්නම් අබලන් වෙච්ච තැනක්.
සම්පූර්ණ ණයක් තියෙන හින්දා ඒකේ වටිනාකමක් නෑ.
නෑ, මේක පට්ටපල් බොරුවක්!
තමුන් කවුද ඇත්තටම?
සාක්ෂිකාරයා, එයා කියනවා එයා ඔයාව දන්නෙ නෑ කියලා.
ඔයා බොරු සාක්ෂි දුන්නොත්, ඔයාට-- මිස් චා, මම සිරාවටම ඔයාව විශ්වාස කළා.
ඒත් එයා හොඳම එක දීලා තියෙන්නේ ටොප් හෝස්ට් බාර් එකක කොල්ලෙක්ට.
කොහොමද ඔයාට පුළුවන් වුණේ… සභාපතිතුමනි, මේක මඩ ගැහීමක්!
කොහොමද ආදරේ වෙනස් වෙන්නේ? සන්සුන් වෙන්න!
සන්සුන් වෙන්න. මේක උසාවියක් නෙවෙයි.
නීතිඥවරු දෙන්නම, දැන් ඇති.
පොඩි විවේකයකින් පස්සෙ ආයෙ පටන් ගමු.
එලයිජා, වතුර ටිකක් බොන්න.
මිස්ටර් කාන්ග්, ඔයා නියමෙටම කළා.
දැන් ඔයාට පුළුවන් ඔයාට ඇත්තටම කියන්න ඕන වෙලා තිබ්බ දේ කියන්න.
ඔක්කොම ලෑස්තියි.
හරි.
මිස්ටර් ජෑන්ග්!
එලයිජා.
හායි, එලයිජා.
හායි, ජි-හේ!
ස්තුතියි මිස්ටර් ජෑන්ග්. ඒක සුළු දෙයක්.
ගුඩ් ලක්, එලයිජා! ගුඩ් ලක්!
ඔයාට පුළුවන්.
කොහොමද මගේ අම්මයි මමයි…
මේ වගේ තත්ත්වෙකට පත් වුණේ?
මම පොඩි කාලෙ එයා මාරම හොඳ අම්මා කෙනෙක්.
මේ ඔක්කොම සල්ලි හින්දද?
වෙන්න ඇති.
අපේ පවුල කවදාවත් ඒ වගේ සල්ලි කන්දරාවක් අතගාලා තිබුණේ නෑ,
ඉතින් සල්ලි ගලාගෙන එන්න ගත්තාම,
මම හිතන්නේ ඒක පටන් ගත්තේ එතනින්.
ඇත්තම කිව්වොත්,
මට ඕන වුණේ නෑ මේ තරම් දුරක් ඇවිත් මගේ අම්මා එක්ක රණ්ඩු වෙන්න.
සල්ලි?
මම ඒ ඔක්කොම එයාට දුන්නත් මට ප්‍රශ්නයක් තිබුණේ නෑ.
මට ඕන වුණේ
නිදහස විතරයි.
මට ඕන වුණේ නෑ ජීවිත කාලෙම එයාගේ ATM මැෂින් එක විදියට ඉන්න.
මට කොහොමහරි පුළුවන් වුණා නම් අර කොන්ත්‍රාත්තුව කැන්සල් කරගන්න,
මම යන්නයි හිටියේ.
ඒත්…
එලයිජා.
මට අර ඉන්න ජි-හේ ව මුණගැහුණාම,
මට තේරුණා මේක මම ගැන විතරක් නෙවෙයි කියලා.
ජි-හේගේ මාමයි නැන්දයි
එයාගේ ආබාධිත විශ්‍රාම වැටුප වංචා කළා විතරක් නෙවෙයි,
එයාලා එයාව පාරට ඇදලා දැම්මා හිඟා කාලා සල්ලි හොයන්න කියලා.
එයා සල්ලි හෙව්වේ නැත්නම්, එයාලා එයාට ගැහුවා.
මේක කණගාටුදායකයි, ඒත් සමහර වෙලාවට,
ඔයාට ඉන්න ළඟම කෙනා, ඔයාගේ පවුලම ඔයාට වද දෙන කෙනා වෙන්න පුළුවන්.
එයා මේ වද දෙන කෙනා කියලා කියන්නේ මම ගැනද?
නිකන් අහගෙන ඉන්න.
පුළුවන්ද පොඩ්ඩක් නැගිටින්න?
ජි-හේ.
මේ ඉන්නේ මගේ ෆෑන් ක්ලබ් එකේ සාමාජිකයෝ සහ පවුලේ දේපළ වංචාවලට අහුවුණු වින්දිතයෝ,
එයාලා මෙතනට එකතු වෙලා ඉන්නේ නොමිලේ උදව් කරන නීතිඥවරුන්ට පිං සිද්ධ වෙන්න.
තමන්ගේ ළමයා විසින් මුළු දේපළම හොරකම් කරපු වයසක තාත්තා කෙනෙක්.
අම්මාගෙන් ලැබුණු දේපළ බාප්පා විසින් හොරකම් කරපු පිරිමි ළමයෙක්.
ශාරීරික ආබාධයක් තියෙන කෙනෙක්,
එයාගේ අයියා එයාගේ සල්ලි ගන්න එක නවත්වාගන්න බැරි වුණු.
මට කියන්නත් ලැජ්ජයි,
මට මට හිමිවෙන්න ඕන ප්‍රමාණයට වඩා ආදරයක් ලැබුණා,
ඒත් මම ඒකට පූර්ණ වගකීමක් අරගෙන නෑ.
මම අද මෙතන ඉන්නේ ඔයාලා මා ගැන වද වෙන හින්දා සහ මා ගැන උනන්දු වෙන හින්දා.
මේ ආදරේට ණය ගෙවන්න තියෙන එකම විදිය තමයි මෙවලමක් වෙන එක
ලෝකෙට මේ ගැන කියන්න උදව් වෙන,
මිනිස්සු විඳින දුක ගැන
කාගෙවත් අවධානයට ලක් නොවුණු ඒත් දැනගත යුතුම දෙයක් ගැන.
කරුණාකරලා එයාලට උදව් කරන්න ඒ වේදනාව නැති කරන්න
නීතිය සහ තමන්ගේ පවුල එයාලව ආරක්ෂා නොකරද්දි එයාලට දැනෙන ඒ අසාධාරණය නැති කරන්න.
එලයිජා.
පවුලේ අය අතර වෙන අපරාධවලට දඬුවම් නොදීමේ නීතිය පුරාණ රෝමයේ ඉඳන්ම පැවතගෙන එන එකක්.
ප්‍රසිද්ධ කියමනක් තියෙනවා, "නීතිය ගෙදර දොරකඩින් නවතිනවා" කියලා.
මේක ගොඩක් පරණ සිරිතක්.
කොරියාවෙත්,
මේ නීතිය හදපු දවසේ ඉඳන් අවුරුදු 70කට වැඩිය කිසිම වෙනසක් වෙලා නෑ.
නීතිමය ස්ථාවරත්වය කියන්නේ ගොඩක් වටිනාකමක් තියෙන දෙයක්,
සමහර විට නිශ්චිත වලංගු භාවයටත් වඩා වැදගත් දෙයක් වෙන්න පුළුවන්.
ඔව්, ඔයා හරි.
නීතිමය ස්ථාවරත්වය. ඒක වැදගත් දෙයක් තමයි.
ඒත් සභාපතිතුමනි, අවුරුදු 70ක් තිස්සේ ඒක වෙනස් වෙලා නැත්නම්,
ඒකෙන් කියවෙන්නේ නැද්ද
සමහරු අවුරුදු 70ක් තිස්සේ දුක් විඳිනවා කියලා?
නීතිය ගෙදර දොරකඩින් නවතිනවා නම්,
ඒ දොරෙන් එහා පැත්තේ සිද්ධ වෙන්නේ නීතියක් නැති ම්ලේච්ඡ විනාශයක්.
ගෞරවනීය සභා සාමාජිකතුමනි,
කාලය වෙනස් වෙනවා වගේම නීතියත් වෙනස් වෙන්න ඕන.
මම විශ්වාස කරනවා මේක ජාතික සභාවේ උතුම් වගකීමක් කියලා
නීතියට පණ දෙන එක
එතකොට ඒක කාලයත් එක්ක ජීවත් වෙන ප්‍රමිතියක් වෙයි,
අතීතයේ හිරවෙලා තියෙන ෆොසිලයක් නොවී.
සභාවේ සාමාජිකතුමනි,
මම කාරුණිකව ඉල්ලා සිටිනවා
ඔබතුමන්ලාගේ බුද්ධිමත් තීරණය ලබා දෙන්න කියලා.
මිස්ටර් වූ.
පොඩ්ඩක් ඉන්න මිස්ටර් වූ!
අපි දැන් මොකද කරන්නේ?
අපි නීතිපති කාර්යාලයට කතා කරමු-- ඇයි ඔයා මාව අල්ලන්නෙම?
ඔයත් මට කැමතියි කියලා කියන්නද යන්නේ?
මිස්ටර් වූ! කවදාවත් නෑ!
මට හැමදේම කියන්නෙ නැති සේවාදායකයෝ මම කවදාවත් භාරගන්නෙ නෑ.
වෙන නීතිඥයෙක්ව හොයාගන්න.
ඉන්නකෝ.
ඉන්නකෝ, මිස්ටර් වූ.
අනේ මිස්ටර් වූ!
ඉන්න!
මේ ඔයා!
අනේ මන්දා! මොකද මේ? මම මේක පිළිගන්න කොහෙත්ම කැමති නෑ…
ඒත් අද ඔයා නියමෙටම වැඩේ කළා, මිස්ටර් කාන්ග්.
අනේ නිකන් ඉන්න හලෝ.
ඒක අමුතු දෙයක් නෙවෙයිනේ.
මම කවද්ද නියම නැත්තේ?
ඔන්න ආයෙත් පම්පෝරිය ගහනවා. ඕක හින්දා තමයි…
ඒත් මේක කොහොම වෙයිද? අපිට දිනන්න පුළුවන් වෙයිද?
අපි දන්නේ නෑ. අපි පරාද වෙන්නත් පුළුවන්.
ඒත් ඔයා දන්නවද?
අපි අද පැරදුනත්, ඒක පාරක් හදාවි
හෙට ලෝකයාට එක පියවරක් ඉස්සරහට තියන්න.
ඊළඟ වතාවේ කාටහරි පුළුවන් වෙයි එතන ඉඳන් අලුතින් පටන් ගන්න.
මිස්ටර් කැන්ග්!
මමයි කිව්වේ,
ඒත් ඒක මරු නේද? මොකද හිතන්නේ?
නේද, ජූන්-වූ?
අනිවාර්යයෙන්ම. ටික වෙලාවකට ඔයාව අඳුරගන්න බැරි වුනා,
ඒත් දැන් නම් මම දන්න කියන මිස්ටර් කැන්ග් වගේමයි.
මොකක්? "අපි අද පැරදුනත්,
අද දිනුම පාරක් හදාවි..."
අමතක කරන්න.
යූ මෙනවිය, මට දැන් ලොකු අයියා කියන්න. ඇයි?
වැඩ්ඩෙක් වගේ නම් ඉතින් ලොකු අයියා වෙන්න එපැයි නේද?
මම මොකටද? "අපි අද පැරදුනත්..."
ඔයා තමයි ඒක කිව්වේ! මම නෙමෙයි!
මාසයකට පසුව
මේ නඩුවට අදාළ පවුලේ අයට දඬුවම් නොදීමේ ප්‍රතිපාදනය මගින්
නෑදෑයන් විශාල පිරිසකට දඬුවම් නොලැබී යනවා
දේපළ සම්බන්ධ වැරදි සඳහා වරදේ ස්වභාවය ගැන නොසිතා.
ඒ නිසා, අවදානමක් තියෙනවා
මේ නිසා අසරණ තත්ත්වයේ ඉන්න
පවුලේ සාමාජිකයන්ගේ මුදල් සූරාකෑමට ඉඩ ලැබීමේ.
එබැවින්, සියලුම සාමාජිකයන්ගේ ඒකමතික එකඟත්වය ඇති ව්‍යවස්ථා අධිකරණය,
මෙසේ තීන්දු කරනවා.
අධිකරණය තීන්දු කරනවා
අපරාධ පනතේ
328 වගන්තියේ 1 වන ඡේදය
ව්‍යවස්ථාවට පටහැනි බව.
අද, ව්‍යවස්ථා අධිකරණය ඓතිහාසික තීන්දුවක් ලබා දුන්නා
පවුලේ අයට දඬුවම් ලිහිල් කිරීම ව්‍යවස්ථාවට පටහැනියි කියලා.
දැන් පාරක් විවෘත වෙලා තියෙනවා
නීතිමය හිඩැස්වලින් මිනිස්සුන්ව බේරගන්න
තමන්ගේම පවුලේ අය කරන දේපළ වැරදි සම්බන්ධයෙන්.
මමයි මෙහේ CEO! දඟලන්න එපා.
අම්මෝ!
එලයිජා.
ඉන්න. මට වැරදුනා.
යමු. මට වැරදුනා.
ඒක වැරදි වැටහීමක්.
අම්මේ.
ඉන්න. ඇයි එලයිජා?
ස්තූතියි
මාව මේ ලෝකෙට බිහි කළාට
සහ මාව හදාවඩා ගත්තට.
ඔව්. මගේ හොඳ එලයිජා.
හරි, දැන් ඔයාට පැමිණිල්ල ඉල්ලා අස්කරගන්න පුළුවන්,
එතකොට අපිට...
ඒත් අම්මේ...
ඔයාව රස්සාවෙන් අයින් කරනවා.
මගේ ජීවිතෙන් යන්න ඕන.
යමු. යන්න.
මම කොච්චර කට්ටක් කෑවද ඔයාව හදන්න?
නවත්තන්න. ඒයි!
තමුසෙ වගේ මහ ජරා ගැහැනියක්!
මමයි තමුසෙව ස්ටාර් කෙනෙක් කළේ!
ඇත්තටම.
මේ 'Team Pro Bono' එකද?
ඔව්, ඒක තමයි. කවුද ඔයා?
අධිකරණ වින්දිතයන්ගේ එකමුතුවෙන් මාව ඔයාලා ගාවට එව්වේ.
එයාලා කිව්වා ඔයාලා මගේ නඩුව බාරගනීවි කියලා.
හරි. එයාලා ඔයා ගැන කිව්වා.
අසාධාරණ නඩු තීන්දුවක් නිසා ඔයාගේ තාත්තා නැති වුනා.
ඔව්.
මුලසුන හොබවපු විනිසුරු එයාගේ බලතල අනිසි විදිහට පාවිච්චි කරලා
නඩුව වෙනස් කරලා මගේ තාත්තව මැරුවා.
කවුද ඒ විනිසුරු?
කැන්ග් ඩාවිත්.
පාක් ගි-ප්පුම් මෙනවිය.
පහුගිය අවුරුදු දහයම මම මේවා එකතු කළා.
සාක්ෂි විශ්වාස කරන්න.
මම අපායට ගියත් කමක් නෑ
මට පුළුවන් නම් කැන්ග් ඩාවිත්ගේ බොරු මූණ එළි කරන්න.
අපේ අතර ලොකු පරණ කේන්තියක් තියෙනවා.
යූ ජේ-බොම් ගැන, එයාගේ තාත්තා තමයි CEO.
විත්තිකරුව වෙනස් කළේ මිස්ටර් කැන්ග්.
යූ බෙක්-මන්ව එක්කන් එන්න.
නැත්නම් මට ඉස්සරහට යන්න බෑ.
ඒක වෙනස් කරපු නඩුවක්.
මොකක්ද වෙන්නේ? CEO ජැන්ග්ගේ නඩුවත් වෙනස් කරලද?
කැන්ග් ඩාවිත්ට පිස්සුද?
මම ඒක බලාගන්නම්.
අයින් වෙන්න.
- ඇයි ඔයා මේ නඩුව බාරගන්නේ නැත්තේ? අපි කොහොමද...
බලය අනිසි ලෙස පාවිච්චි කිරීමෙන් අගතියට පත්වුණ අයට උදව් කරන එක ඔයාලගේ රස්සාව නෙමෙයිද?
ඇත්තටම ඔයාලා මගේ නඩුව බාරගන්නවද?
හැමෝටම ඕනද?
කරුණාකරලා අපිට හැමදේම කියන්න.
💜💜සිංහල පරිවර්තනය : සුලෝචනා ජයකොඩි💜💜